
* ( AKTUELT ) * 

★ 

Ought to be translated 

Der er et par gange i de senere år afholdt en så¬ 
kaldt international UFO-observations- og kontakt¬ 
dag. Resultaterne af disse bestræbelser har varieret 
meget fra land til land; ja, endog fra egn til egn. 
Vi har rapporter om både virkelig gode og mindre 
gode iagttagelser, og vi har rapport om „Light beam 
contact“. 

Hvor meget der kan lægges i disse vidt forskel¬ 
lige meddelelser, er svært at sige, dog er der næppe 
tvivl om, at mange af rapporterne fra udlandet er 
værdiløse, og en del af vore egne også. Årsagen er 
simpelthen den, at en del observatører er for lidt 
kritiske overfor iagttagelser, for slet ikke at tale om 
de, som ser flyvende tallerkener både tidligt og silde. 

Til trods for dette faremoment må man alligevel 
nok kunne sige, at en international observationsdag 
er af værdi — nok til at det er umagen værd at 
deltage. 

Vi ved, at der hvert døgn observeres og indrap¬ 
porteres uidentificerede objekter såvel i Europa som 
i andre verdensdele og til såvel militære som til 
civile og private undersøgelsesinstanser. 

Vi ved, at „USAF“ stadig ofrer formuer på UFO- 
undersøgelser, og at „US-Marine“ for nyligt har 
pålagt alle skibskommandoer at indrapportere obser¬ 
verede uidentificerede objekter ekspres; eventuelt 
ved anvendelse af SOS (internationalt nødssignal). 
Dertil kommer, at mange Nato-lande optager rap¬ 
porter om observationer af uidentificerede flyvende 
objekter gennem militære, halvmilitære og civile in¬ 
stanser. I det fjerne Østen og i Australien er det 
samme tilfældet. Bag jerntæppet indrapporteres 
iagttagelser af uidentificerede flyvende objekter til 
de militære instanser. 

Vi kan vist roligt gå ud fra, at alle disse instan¬ 
ser ikke ulejliges for sjov. 

De ansvarshavende myndigheder i alverdens lande 
ved lige så godt som vi, hvad der foregår med hen¬ 
syn til de såkaldte flyvende tallerkener og lige som 
vi, ønsker de så mange nye oplysninger som muligt. 

Da der ifølge rapport-statistikken hvert eneste 


døgn — et, flere eller mange steder på vor klode 
— optræder „mystiske** ting på himlen, har vi gen¬ 
nem en international anstrengelse mulighed for at 
„fange“ et par procent af det, der måtte forekomme 
på en nærmere fastsat dag. 

I år er det besluttet at afholde den internationale 
observationsdag den 24. juni. Rapporter over even¬ 
tuelle iagttagelser skal være rapportcentralen i hæn¬ 
de senest den 5. juli. 

Større eller vigtigere betydning skal man ikke til¬ 
lægge denne dag. Tidligere har der været opkastet 
teorier om mulige større handlingsforløb i form af 
en særlig koncentration af eller kontakt med fly¬ 
vende tallerkener. — Det er en illusion —! Ser De 
en tallerken eller bliver vidne til en landing, er det, 
fordi De var på rette sted til rette tid — andet og 
mere er der ikke at sige om den ting. 

Primært må dagen tjene til at give UFO-interes- 
serede lejlighed til at komme af med den sløvhed, 
som i manges tilfælde bevirker, at mangen en på¬ 
tænkt observationstur ikke blev til noget. Eventuelle 
observationer vil være af betydning for de helt unge 
og de nyeste medlemmer og en interessant detaille 
for veteranerne. 

Slut op om dagen, lad os få så mange som muligt 
ud i terrænet. Det kan tilrådes, at man vælger ste¬ 
der, hvor der er god oversigt med liden bebyggelse. 
Alle Østersøkyster, Vesterhavskysten, højdedrag i 
nærheden af store skove, hedestrækninger, moser 
samt øde strækninger langs de indre farvande kan 
især anbefales. Husk, at følgende hjælpemidler kan 
være af betydning: 

Light beam, detektor, kikkert, filmsapparat, fo¬ 
tografiapparat, kompas, målepind, vinkelmåler samt 
blyant og papir. 

God tur — — —! 

H.C. 


— Naturens skønhed står åben for 
alle; men de fleste er for magelige til 
at tage imod den . 

Edith Caine. 

Herman Oberth. (Raketalderens fader). „Jeg 
tror, at de flyvende tallerkener kommer fra andre 
verdener**. 

Kontaktpersoner... 

Siden det første nyhedsbrev blev udsendt, er jeg 
blevet kritiseret, fordi jeg ikke bragte navnet på 
den „kontakt", der var indblandet i den omtalte 
„tallerken-svindel". I et brev, jeg modtog, erklære¬ 
des følgende: „Jeg ventede i nogen tid, før jeg af¬ 
gjorde, om Kosmisk Videnskab-Nyhedsbrevet var 
værd at abonnere på. Grunden var ene og alene 
Deres mangel på oplysninger, især navnet på en 
„prominent påstået kontaktmand". 

Jeg føler stadig, at det er forkert at beskylde folk 
for svindel, hvis man ikke er i besiddelse af legale 
beviser, som vil kunne stå sig i en retssal. Jeg går 
ind for at afsløre disse folk for offentligheden, men 
medmindre man præsenterer beviser, lyder det som 
om „man kaster med æbler, når man selv er et 
skrog", for vi fremkommer selv med visse påstande, 
og nogle mennesker har også kaldt os for svindlere. 
Gennemsnitsmennesket har ikke mere grund til at 
tro på Adamski end på nogen anden. 

Jeg vil fortsætte med at fortælle om forskellige 
skumle planer, der bliver fremsat i rumfolkenes 
navn — uden at give navne på de indblandede per¬ 
soner. Folk, som kommer i kontakt med denne form 
for svindel, vil være i stand til at bedømme og und¬ 
gå fælderne uden at blive yderligere indblandet i 
det. Når jeg kan få fat i legale beviser, som kan 
stå sig i retten, vil jeg offentliggøre dem. 

I tilfældet Reinhold Schmidt ligger bevismateria¬ 
let i de offentlige arkiver. Det følgende stod i Los 
Angeles Times den 19. november 1961 under over¬ 
skriften „Nye kontakter": 

Passager i flyvende tallerken 
lander i en fængselscelle! 

Den 64-årige Reinhold Schmidt, der tidligere har 
boet i Bakersfield, og som påstod at have haft kon¬ 
takt med rumskibe og indbyggere fra Saturn, stod 
overfor en dom på 1 til 10 års fængsel i to bedrage¬ 
risager i Oakland i lørdags. 

Schmidt blev erklæret skyldig i at have overtalt 
en 63-årig enke til at investere 5.000 dollars i to 
„fri energi“-krystalminer, han havde opdaget, mens 
han kredsede om Jorden i et rumskib. Bevismateria¬ 
let i hans sag antydede, at han havde modtaget „in¬ 


vesteringer" på næsten 5.000 dollars mere fra an¬ 
dre kilder. 

Mens han i 1960 boede i Bakersfield, fortalte 
Schmidt, at han i 1958 havde mødt et 200 fod langt 
rumskib fra Satrun på den ensomme Bakersfieldvej 
og senere havde fløjet i det sammen med fartøjets 
seks besætningsmedlemmer. Han havde holdt fore¬ 
drag for flere grupper af tallerken-interesserede i 
Los Angeles. 

Schmidt påstod også, at han havde talt med be¬ 
sætningen i et rumskib, som — sagde han — var 
landet i en flodseng i Kearney, Nebraska, i 1957". 
Citat slut. 

Jeg benægter ikke, at Schmidt så et skib lande i 
flodsengen nær Kearney, Nebraska. Det skete virke¬ 
ligt. Men det var ikke et af rumfolkenes fartøjer. 
Det var et eksperimentalfartøj, der var bygget i Ca¬ 
nada, og besætningen var tyske videnskabsmænd, 
som var rejst derover efter krigen. Skibet blev holdt 
under observation af et virkeligt rumskib, og dets 
motorer standsede, da rumskibet kom for nær. 
Schmidt påstod ikke, at det kom fra Saturn før for 
nogen tid siden. Hans originale historie var helt 
forskellig fra senere versioner. 

Fordi det var et yderst hemmeligt fartøj, var det 
nødvendgt, at observationen blev helt undertrykt. 
— Hvilken bedre måde kunne man finde end 
at anbringe observatøren på et hospital til men¬ 
talundersøgelse og senere løslade manden, så 
han kunne komme med påstande, der ville få de 
fleste mennesker til at betvivle endog den virkelige 
observation og landing? Jeg har ofte spekuleret på, 
om den såkaldte „tavshedsgruppe" betalte nogle af 
disse såkaldte „kontaktfolk" for at fortælle deres 
fantastiske historier. Ved at få flere til at fortælle 
indbyrdes modsigende rapporter, kunne de fremma¬ 
ne forvirring og skjule alle sande fakta. 

En af grundene til mine spekulationer var, at mr. 
Adamski blev opsøgt og tilbudt 50.000 dollars for 
at underskrive den simple erklæring at hans bøger 
var det rene opdigt. 

Pengene, som finansierer disse mennesker, må 
komme et eller andet sted fra. De får dem så san- 
deligt ikke for deres foredrag. Måske prøver de at 
løse pengeproblemet på samme måde som Schmidt, 
eller måske bliver de virkeligt betalt af „tavsheds¬ 
gruppen". 


C. A. Honey. 

iSven Olov £*raa& ; 1 
Filosofi ^W*)orégataH 3 c4 

ZOcrUmg« 2 

Sidste måned kom vi til følgende konklusioner: 
Hvis vi antager, at systemerne har været selv-eksi¬ 
sterende gennem en uendelig fortid, antyder vi ideen 
om en uendelig fortid, som i sig selv er en umulig¬ 
hed. Selv om den var til at fatte, ville den stadig 
ikke være en forklaring. Er en tings eksistens i dette 
øjeblik let at fatte, fordi man opdager eller ved, at 
den eksisterede for en time, en dag eller et år siden 
eller gennem en uendelig fortid? Selvfølgelig ikke. 
Det er stadig umuligt at forme en sådan teori i in¬ 
telligent tanke. 

Ved at antyde selv-skabelse ville vi blive nødt til 
at tænke os en potentiel eksistens, der gik over til at 
blive virkelig eksistens uden nogen årsag. Selv om 
det var muligt at fremstille denne idé i tanker, 
ville man stadig være nødt til at tænke på det som 
„noget", det vil sige noget, som havde en virkelig 
eksistens. Dette „ingenting* 4 måtte være forskelligt 
fra noget andet „ingenting". 

De fleste tidligere og nulevende filosoffer og li¬ 
geledes teologerne antager, at himlene og Jorden 
blev dannet af pre-eksisterende mineraler, gasser 
o.s.v. Hvis man antager, at dette er sandt, er det 
stadig ingen forklaring. Hvorfra kom mineralerne 
og gasserne? Selvom intet eksisterede uden en mæg¬ 
tig tomhed, ville den stadig kræve en forklaring. 

Endelig har enhver virkning en årsag. Går vi til¬ 
bage, finder vi tilslut, at vi behøver en Første År¬ 
sag. Denne Første Årsags natur er umulig at visua¬ 
lisere eller forme i intelligent tanke. Denne Første 
Årsag kalder vi Gud. Dette er Fader-princippet — 
den Kosmiske Fader — i modsætning til Moder¬ 
princippet — Naturen eller Moder Natur. Kristus 
hentydede til denne Første Årsag som „Vor Fader i 
Himlen". 

Hvad med mennesket ? Hvorfra kom det første 
menneske? I virkeligheden gælder de samme er¬ 
klæringer her. Mennesket — i menneskeskikkelse 
— må man tænke sig som lignende Kosmos i sin 
oprindelse. Det havde ikke nogen begyndelse og vil 
ikke have nogen slutning. Både systemerne og men¬ 
nesket selv må man tænke sig på denne måde på 
grund af grænserne for det menneskelige sind. Selv 
om vi umuligt kan fatte stoffets natur og oprindelse, 
må vi for en forklarings skyld sige, at alt, hvad der 
eksisterer i dag, ikke havde nogen oprindelse eller 


slutning, hvad angår de originale atomer i dets 
struktur. 

Hvis vi går billioner og atter billioner af år til¬ 
bage, før vort system blev dannet af Kosmos, ek¬ 
sisterede såvel mennesket i den menneskelige skik¬ 
kelse som plante- og dyreliv på planeter i nogle 
dele af det dengang eksisterende univers. 

Misforstå det ikke. Planeter og sole fødes og dør, 
men atomerne, hvoraf de består, har eksisteret (så¬ 
vidt den menneskelige hjerne kan fatte) uden op¬ 
rindelse eller slutning. Fra gasser til systemer og til¬ 
bage til de originale gasser. 

Således finder vi tanken om, at menneskene alene 
skulle eksistere på Jorden, latterlig. Den er fuld¬ 
kommen ufattelig for den logiske hjerne og frem¬ 
føres af folk med liden forståelse. Et godt eksem¬ 
pel på den ikke-logiske hjerne er følgende: 

Når en helbredelse forekommer i kirken, siger 
folk, at det var Gud, som helbredte dem. Hvis den 
samme helbredelse sker udenfor kirken, siger de, 
at den er sket ved Satans kraft. Dette er ligesom 
det bibelske eksempel, hvor Kristus blev beskyldt 
for at udkaste Satans ved Satans magt. Han svarede, 
at en kongedømme i strid med sig selv ikke kan stå. 

Hver gang religionen har stået i opposition til vi¬ 
denskaben, er den blevet besejret. Ingen afsløring af 
den logiske inkonsistens i kirkernes konklusioner, 
intet bevis for, at et bestemt kirkeligt dogma er ab¬ 
surd, har nogensinde svækket kirken eller skilt den 
fra dens tilhængere. 

Kirken påstår, at den har viden, som transcende- 
rer viden. Det faktum, at dette modsiger dens egne 
læresætninger, er uden betydning. I samme ånde¬ 
drag siges Årsagen at overgå al forståelse, og sam¬ 
tidig påstår den, at Årsagen har sådanne og sådanne 
attributter. 

I den tågede baggrund har religionen altid haft 
den lille grundlæggende sandhed bag sig. Denne 
grundlæggende sandhed er, at der eksisterer en før¬ 
ste årsag, og at det er menneskets pligt og skæbne 
at forberede sig på at klatre op imod og blive op¬ 
suget i denne Første Årsag. 

Medmindre man er åbensindet nok til at indrøm¬ 
me forkerte overbevisninger og ideer og forandre 
sig, når man bliver opmærksom på nødvendigheden 
af at gøre dette, er man afgjort ikke ved at udvikle 
sig imod sin skæbne. 

Engang troede kirken, at Solen var ren og plet- 



104 


UFO-NYT 


fri. Det var en dødssynd at sige, at Solen havde 
pletter. Til sidst tvang videnskaben kirken til at 
indrømme en forkert overbevisning. Engang troede 
man, at Solen blev trukket af heste og planeterne af 
ånder. Alle fandtes til slut at følge universelle love. 

Vor bevidsthed om den første årsag manifesteres 
for os gennem iagttagelsen af dens virkninger. Man 
kan ikke forestille sig den, og den transcenderer in¬ 
tuitionen. 

Grib ikke en enkelt erklæring, som ikke passer 
sammen med dine forudfattede ideer, og bortkast 
resten. Brug i stedet din fornuft og udtryk dine 
ideer på papir; hele billedet, som du ser det. Sam¬ 
menlign alle synspunkter og læresætninger og se 
med åbent sind, om du har nået mere fremskredne 
konklusioner og måske er gået et trin op ad ud¬ 
viklingsstigen. 

I næste måned vil jeg diskutere formålet med 
mennesket her på Jorden og give endnu nogle tan¬ 
ker om denne grundlæggende introduktion i en so¬ 
lid livsfilosofi. Vi vil diskutere, hvad der sker ef¬ 
ter døden og give en god grund til at prøve at leve 
et bedre liv i denne verden — for at få et bedre 
liv i det næste. 

C. A. Honey. 

Den sandhed, vi mindst ønsker at høre, er 
den, vi ville have fordel af at kende. 

Gammelt kinesisk ordsprog. 

I næste måned håber jeg at kunne offentliggøre 
en lang rapport om jordskælvsfænomenerne og de¬ 
res årsager. De vil blive forbavset over nogle af år¬ 
sagerne til jordskælv i denne tid. Rapporten vil også 
dække „himmelskælvene“, ofte kaldt „soniske brag“ 
af de uinformerede. Der eksisterer et bestemt møn¬ 
ster mellem jordskælv og „himmelskælv“. 

Jordskælvene er steget i antal i en sådan grad, at 
selv vore mere nøgterne videnskabsmænd er ved at 
blive urolige. Måske er de begyndt at fatte, at 
mr. Adamski kan have ret, og at Jorden er ved at 
undergå radikale ændringer. 

Amerikanske videnskabsmænd er i færd med at 
installere et net af superfølsomme seismografer i 
65 lande og øer for at „optegne menneskeskabte eks¬ 
plosioner såvel som jordskælv**. Den finansielle 
hjælp kommer fra Pentagon. I sidste ende skal det 


være et net af 165 stationer på 6 kontinenter og 
skal være fuldendt i efteråret 1962. 

En interessant biting er det faktum, at Rusland 
afslog et tilbud om amerikanske instrumenter med 
den begrundelse, at de allerede selv havde i masse¬ 
vis. Russiske videnskabsmænd vil imidlertid få ad¬ 
gang til amerikanske opdagelser. 

Resultaterne af de samlede undersøgelser vil blive 
givet til Handelsdepartementet i Washington, D.C., 
hvor „enhver kvalificeret videnskabsmand** vil kun¬ 
ne få fotokopier. Arbejdet er begyndt i Arequipa, 
Peru, Honaira, Guadalcanal; København, Danmark; 
Umeå, Sverige; Balboa Heights, Panama Kanalzonen; 
Trinidad, B.W.I. og Bermuda. 

Artiklen i næste måned vil vise mange af grun¬ 
dene til denne tids påtrængende vigtighed. Mange 
af opdagelserne, der har ledt til dette program, kom 
gennem IGY (det internationale geofysiske års) un¬ 
dersøgelser. 


€7 velment spørgsmål 

Den amerikanske regering har stillet et spørgs¬ 
mål! Gennem „National Aeronauticus and Space 
Administration** har den forespurgt „Respected 
Brookings Institution**, hvad der ville ske med livet 
her på Jorden, hvis vi kontaktede intelligente livs¬ 
former på andre planeter. Newsweek Magazine for 
26. december 1960 meddeler, at psykologen Dr. 
Ronald Michael, der arbejder som konsulent for 
Brookings, samt antropologen Dr. Rhoda Metraux 
fremkom med følgende svar: 

„Hvis vi skulle opdage nogen form for intelligent 
liv i det ydre rum, ville resultatet blive vanskeligt at 
forudsige. Måske ville de vælge at have så lidt kon¬ 
takt med os som muligt, om overhovedet nogen**. 

Institutionen afrundede sin rapport med at minde 
NASA om, at etablerede samfund i fortiden vides 
at være opløst efter opnået kontakt med andre sam¬ 
fund med andre meninger og andre livsformer. 

Som vi sagde: Det var et velment spørgsmål. 

Oversætter: Svend Larsen. 

Det er vanskeligere at bryde en fordom 
end et atom. Albert Ei ns tein. 

ADAMSKI - fotografierne 

Forord: Som det sikkert vil være de fleste læsere 
bekendt, opstår der med mellemrum meget livlige 
diskussioner om ægtheden af tallerkenbilleder. Vi 
har såvel i vore foredrag som i udsendte skriftlige 
materialer henvist til adskillige eksperters udsagn 
om Adamski-fotografierne, men da vi nu fra flere 
sider er blevet opfordret til at bringe hele beretnin¬ 
gen, sådan som SUFOI har fået den, får de den 
her: 

DESMOND LESLIE svarer DAVID WIGHT- 
MAN. 

For nylig er striden om Adamski-fotografierne 
blusset op igen. I en nylig udgivelse har David 
Wightman antydet, at Adamski havde fotograferet 
en model bygget på én, der var forberedt af Lonzo 
Dove i 1932. Desmond Leslie fremfører nu sit vid¬ 
nesbyrd til støtte for de verdensberømte venusian- 
ske rekognoceringsskibe. 

Da jeg sandsynligvis er den eneste fra dette land, 
som nogensinde har håndteret Adamskis teleskop og 
fotografiske udrustning, eller bekymret mig om at 
lave en ordentlig analyse af hans negativer, og som 
filmdirektør med en hel del erfaring i trick-fotogra¬ 
fering, er jeg sandsynligvis i en smule bedre stil¬ 
ling end hr. Wightman til at afgøre gyldigheden af 
Adamskis fotografier. 

Jeg ønsker at gøre det klart, at min indvending 
mod hr. Wightman ikke skyldes hans iøjnefaldende 
fordom mod Adamski. Hvad jeg protesterer imod, 
er hans argumenters uredelighed. Jeg vil gerne give 
nogle få eksempler på hr. Wightmans rimelighed. 

I korrespondance med mig har han sagt, at „fin- 
måling** af Adamski-tallerkenen på titelbilledet af 
„Flyvende Tallerkener er landet“ viser, at den af 
de tre landingskugler under tallerkenen, som er 
nærmest ved kameraet, var en lille smule større end 
den på den fjerneste side, og beviste derved, at tal¬ 
lerkenen ikke var en halv eng. mil borte, som med¬ 
delt, men en model ganske tæt ved kameraet. Jeg 
tog min krumpasser frem og foretog mine egne 
finmålinger (hvortil jeg gør krav pa at være så 
kvalificeret som nogen) og fandt til min overraskel¬ 
se, at nøjagtig det modsatte var tilfældet. Kuglen 
„fjernest** fra kameraet var faktisk en ubetydelig¬ 
hed „større** end den, nærmest ved det. Hvad be¬ 


viste dette andet, end hr. Wightman eller hr. Dove 
ikke var i stand til at udføre målinger? Jeg formo¬ 
der, det beviste, at den ene kugle var større end 
den anden. Uheldigvis er alle kuglerne lige store 
på det andet tallerken-foto, der viser undersiden 
mere fuldstændigt. Jeg fandt ikke løsningen på dette 
mysterium før mit næste besøg i Palomar Gardens, 
da jeg fik Adamski til at stille sin kikkert op, så 
den pegede nøjagtig i den samme retning, den hav¬ 
de i december 1952. Tidspunktet var næsten det 
samme, som da billederne blev taget, og varmedisen, 
der rejste sig fra dalen, frembragte en betydelig 
„flimren**, som forvrængede alle genstande, jeg så 
på. Jeg sænkede teleskopet til grader og opfangede 
en bondegård på bakken, omtrent hvor tallerkenen 
havde svævet. Mens jeg iagttog det, skiftede blik¬ 
taget form, forstørredes, trak sig sammen og dirrede. 
Havde jeg taget et fotografi i det øjeblik, ville re¬ 
sultatet utvivlsomt have vist det ene vindue større 
end det andet. Mysteriet var løst! Atmosfærisk for¬ 
vrængning var ansvarlig for, at den ene kugle var 
kommet til at synes større end den anden. 

EN FOTOGRAFISK AUTORITET. 

Hr. Wightman bemærkede så, at „en kompetent 
autoritet som astronomen Patrick Moore havde kaldt 
dem svindel**. I denne sammenhæng mente han for¬ 
modentlig hr. Moores autoritet som fotografisk eks¬ 
pert. Nå, ja, altså, hr. Moore er en meget nær ven 
af mig, og skønt vi er voldsomt uenige om mange 
ting, er vi fuldstændig enige om, at man kan se 
bort fra hr. Moores erfaring som fotograf. Hans 
anseelse som måneastronom er af første klasse, men 
for at bruge hans egne ord: „min erfaring i foto¬ 
grafering består af et box-apparat, med hvilket jeg 
sædvanligvis får taget et udtværet billede af min 
vesteknap**. Så meget om hans kvalifikation som fo¬ 
tografisk ekspert. 

I maj/juni nummeret af Flying Saucers Review 
taler hr. Wightman om „den optiske analyse, som 
viser, at Adamski har brugt sit teleskop til at foto¬ 
grafere en flyvende tallerken med, men kun et al¬ 
mindeligt kamera. Analysen viser, at modellen var 
omtrent en fod (ca. 30 cm) i diameter. „Denne 
meget udspredte „optiske analyse** bestod i en fejl¬ 
måling af kuglerne under Adamskis tallerken! Hvis 
en virkelig optisk analyse skal citeres, kan vi anføre 
to-tre kompetente eksperter, blandt hvilke jeg er så 



106 


UFO-NYT 


dristig at regne mig selv sammen med Joseph Man¬ 
sour og filmdirektør John Ford. 

JOHN FORDS VIDNESBYRD: 

Enhver med erfaring i tele-fotografi, som har skaf¬ 
fet sig et originalt aftryk af de originale Adamski- 
negativer, vil straks bemærke en faktor, der må ta¬ 
ges hensyn til af alle filmdirektører, der bruger mo¬ 
deller til at forestille genstande i fuld størrelse, en 
faktor undertiden kaldt „atmosfærisk softening“ 
(blødtegning). Dette fænomen skyldes fugtighed og 
støv i atmosfæren, således at det er umuligt at få 
en model i forgrunden til at passe sammen med en 
fjern baggrund (ligegyldigt hvor stor ens dybde¬ 
skarphed er) med mindre der bruges visse sløringer 
og afskærmninger (gauzings og screenings). Virk¬ 
ningen af en tele-linse skal være skabelsen af en vis 
grånen og udfladning, som det er praktisk talt umu¬ 
ligt at genskabe ad kunstig vej. Telefotografi ændrer 
også perspektivet en ubetydelighed, deraf de udfla- 
dende og grånende effekter, der klart kan bemærkes 
i Adamskis billeder. Da jeg overgav forstørrelser til 
John Ford til omhyggelig analyse, var det første, 
han bemærkede: „Dette er ikke modeller — jeg kan 
sige uden at gå videre, at dette er meget store gen¬ 
stande skudt gennem, hvad jeg skulle tro var en 
seks-tommer-linse“. 

Her har vi en ekpsert, en af Hollywoods senior¬ 
direktører, der giver os resultatet af sine fyrretyve 
års filmserfaring. Han fortsatte så med at undersøge 
billederne af moderskibet. „Min Gud!“ for han op, 
„det er det skib, Dan så“. — „Dan“ viste sig at 
være en departementchef i den amerikanske flåde, 
en nær ven af Ford, som, mens han fløj i sit tjene¬ 
stefly, omgivet af sine adjudanter, havde opnået en 
pragtfuld observation af et moderskib, der næsten 
syntes at komme ved siden af dem. „Dan“ var op¬ 
fyldt af det ved landingen, men den næste dag trak 
han sin erklæring tilbage efter ordre fra flådede¬ 
partementet. „Dan“, sagde Ford, „er omtrent det 
mest fantasiløse menneske, jeg kender. Han kunne 
lige så lidt opfinde en historie som denne, som han 
kunne se lyserøde elefanter, og i hvert fald så hans 
stab den også godt. Og det er den, det foto, Deres 
ven Adamski har taget“. Ford tog billederne med 
til yderligere analyse, og da jeg så ham igen nogle 
måneder senere, bekræftede han sin oprindelige me¬ 
ning, at tallerkenerne var store genstande skudt gen¬ 


nem et teleobjektiv med omkring seks tommers 
brændvidde (Adamskis kikkert er et seks tommers 
spejlteleskop) og at det fotograferede moderskib af¬ 
gjort var det, som havde skræmt hans højtstående 
ven fra flåden. 

Nu til Joe Mansour, hvis arbejde det er at lave 
fotos af modelfly, så de ser ud, som om de var rig¬ 
tige. Hans mening falder sammen med John Fords. 
Afgjort ikke modeller, men store genstande set gen¬ 
nem tele-linser. 

Angående min egen analyse, fastslog jeg, at det 
kamera, Adamski brugte, var det tilbehør, han mon¬ 
terer på sit teleskop. Dette kamera har ikke egne 
linser, men passer på okularet og bruger teleskopets 
optiske system som linser. Et simpelt, men effektivt 
arrangement. Da det ikke selv har linser, er det 
umuligt at bruge det uden teleskopet. Nu, hvordan 
fastslog jeg, hvilket kamera der var brugt? Ganske 
simpelt. Kameratilbehøret bruger plader af en ejen¬ 
dommelig form, helt forskellig fra hvad som helst, 
man bruger i et almindeligt fotografiapparat. Ved 
således at sammenligne pladerne med de negativer, 
Adamski lånte mig, så jeg straks, at de var nøjagtigt 
ligedannede og kun kunne være taget med tilbehø¬ 
ret og gennem teleskopet. Og dog forsikrer hr. 
Wightman, som aldrig har set negativerne, aldrig 
har set den anvendte udrustning og aldrig været in¬ 
den for 5000 miles fra Palomar Gardens, at disse 
billeder blev taget med et almindeligt kamera. 

DET „GYLDNE SNIT t( 

For nylig havde jeg den fornøjelse at lære en be¬ 
rømt britisk arkitekt ved navn Pollock at kende. Han 
bor i et smukt Lutyens hus på Lambeg Island, Co. 
Dublin. Pollock fortalte mig, at han havde arbejdet 
meget på ortografisk (ortogonal = retvinklet) pro¬ 
jektion af Adamskis fotos, og havde en meget in¬ 
teressant kendsgerning. Han sagde at måleforholdene 
i Adamskis flyvende tallerken var i overensstemmel¬ 
se med det græske „gyldne snit“. „Det gyldne snit“ 
er et matematisk princip (deling af et liniestykke a 
i 2 sykker x og x H- a således at det største stykke 
x er mellemproportional mellem hele liniestykket a 
og det mindste stykke x a, d. v. s., 
som oldtidens grækere frembragte de perfekte pro¬ 
portioner efter, i deres bygninger. Sagnet siger, at 
de indviede af vor race lærte dette og andre arki¬ 
tektoniske principper af „guderne“, som kom fra 

Venus, dvælede blandt os i oldtiden og lærte os 
kunsten og håndværkene! Pollock var opmærksom på 
det og anså det for yderst betydningsfuldt. 

Under hans besøg sidste år bad jeg som en prøve 
Adamski forklare mig, hvad det „gyldne snit“ var. 
Han så forbløffet ud. Han havde aldrig hørt om 
det. I sandhed mærkeligt, at han skulle være i stand 
til at konstruere en model efter en yderst præcis for¬ 
mel, som han aldrig havde hørt om. Faktisk kender 
jeg kun få mennesker uden for professionelle arki¬ 
tekters kreds, som ville være i stand til at bruge 
dette princip på et tegnebræt. 

Jeg kunne også lide at vide, hvordan Stephen 
Darbishire, dengang 13 år, gjorde det. Hr. Wight- 
mann mener, at Stephen kunne have forfalsket sine 
billeder ved at lave en ortografisk projektion af 
Adamskis fotos og så rekonstruere modellen. Det 
kunne han også, hvis han havde: a) vidst hvordan 
man laver ortografisk projektion, hvad han ikke 
gjorde; b) haft en drejebænk at dreje en nøjagtig 
model efter sine blåtryk på, hvad han ikke havde; 
c) forstået principperne i den klassiske arkitektur, 
hvad han ikke gjorde. 

Hr. Wightman afviser også hr. Potter og de syv 
medlemmer af Norwich Astronomiske Selskab. En¬ 
ten er de løgnere, eller som hans forvirrede argu¬ 
ment antyder, de er sanddru og Adamski en svind¬ 
ler, eller den her Darbishire er ægte og Adamski en 
svindler — altså opnår han kun at bevise, at han 
imod Adamski nærer en sygelig harme (a patholo- 
gical resentment), mod hvilken han gjorde bedst i 
at konsultere en dygtig psykoanalytiker. 

DOVE-MODELLEN 

Han fortsætter med at antyde, at enhver, som har 
set eller fotograferet en flyvende Venus-tallerken, er 
en ondskabsfuld plagiator af hans kære ven Dove. 
For at støtte dette viser han en model af en taller¬ 
ken lavet af Dove. Den ligner Adamski-tallerkenen 
lige så meget som en londonbus en kuppel på et 
bræt, hvorunder der er syv frakkeknapper eller ra¬ 
dioknopper og en trekant af sejlgarn. Jeg kan ikke 
se den ringeste lighed udover, at den er rund af 
form — som de fleste tallerkener sædvanligvis er. 

YDERLIGERE VIDNESBYRD 

Til listen af folk, der krænker hr. Dove’ taller¬ 
ken, må derfor lægges den verdensberømte astro¬ 


nom, som under løfte om, at hans navn ikke bliver 
røbet, sendte nogle fotografier, han havde taget af 
en tallerken af Adamski-typen, til Patrick Moore. 
Disse fotografier var klarere og bedre end noget, 
der endnu var taget, og da de blev underkastet orto¬ 
grafisk projekiton, viste de sig at være identiske med 
dem, Cedric Allingham havde taget og offentlig¬ 
gjort i sin bog FLYING SAUCER FROM MARS. 
Det er en stor skam, at den berømte astronom ikke 
vil tillade, at hans navn bliver afsløret, men han 
indrømmer ganske oprigtigt, at han er bange for 
sine kolleger. Det lykkedes ham og Patrick Moore, 
for at bevare værdigheden (to save their souls), at 
overbevise sig selv om, at det, man havde set, var 
en eksperimentaltype af et fartøj bygget her på Jor¬ 
den. Dette skete for fire år siden, og vi bruger sta¬ 
dig raketter til at sende satelitter til Månen med. 

Alice K. Wells svarer Wightman 
i et brev til F.S.R. 

Min herre! 

Vi i Adamskistaben arbejder alt for optaget med 
konstruktivt materiale, som vil gavne menneskehe¬ 
den, til at svare på kritikernes meningsløse usaglige 
beskyldninger. 

Der er ikke et udsagn i hr. Wightmans artikel i 
maj / juni nummeret af Flying Saucers Review, som 
indeholder blot det mindste gran af sandhed. 

Alice K. Wells, 

Star Route, Valley Centre, 
California, USA. 

Underskrevet og bekræftet med ed for mig den 7. 
juni 1960. Virginia Eslick, Notarius Publikus i og 
for San Diego amt, staten California. 

Oversætter H. Monrad Christensen. 


Når gode mcend dør, dør deres god¬ 
hed ikke. Men med de onde ... når 
de dør, dør alt, hvad der er deres og 
begraves med dem - 

Spørgsmål og svar 

I bogen „Ombord i rumskibene" fortæller mr. 
Adamski, at han gik hen over et mægtigt moder¬ 
skib. Hvordan kunne han gøre det, når rummet er 
fuldt af farlige stråler og partikler og tomt for 
luft? JKF., Miami, Florida. 

Svar: Moderskibet medbringer sit eget kraftfelt, 
der omgiver det som et tæppe. Dette kraftfelt er 
gravitetisk af natur og holder en atmosfære rundt 
om skibet, når det bevæger sig bort fra Jorden. Mr. 
Adamski var inde i dette tæppe af luft, ligesom vi 
er det på Jorden. Atmosfæren gjorde det muligt for 
ham at ånde og beskyttede ham også mod det tom¬ 
me rum. Skibets tyngdekraft erstattede Jordens tyng¬ 
dekraft. Skønt skibet forekom at stå stille, var det 
i virkeligheden i en bane omkring Jorden. 

Spørgsmål: Jeg tror ikke på enhver, som påstår 
at have haft psykisk kontakt med folk fra andre 
planeter, men jeg benægter ikke, at sådanne meto¬ 
der er teoretisk mulige. Brødrene siger, at de ikke 
bruger denne metode. Er der troværdige folk på 
andre planeter, som bruger sådanne metoder? 

JKF., Miami, Florida. 

Svar: Nej ingen af dem bruger sådanne metoder. 
De „melder" sig på forhånd ved telepati, men dette 
er ikke psykisk. Hvis De ønsker en fuldstændig 
forklaring på psykiske kontakter og deres oprindel¬ 
se, kan de læse mr. Adamskis bog „Telepati". Se 
også første nummer af dette månedsbrev. Rumfol¬ 
kene forkaster tanken om, at „opstegne mestre" el¬ 
ler de selv sender mentale budskaber til Jordens 
folk. 

Spørgsmål: Nogle videnskabsmænd siger, at de 
ikke tror, at mennesker som vi på nogen måde kun¬ 
ne være inde i de flyvende tallerkener — hvis disse 
eksisterer — fordi det er umuligt for levende væ¬ 
sener at overleve 90 graders drejninger ved sådanne 
fantastiske hastigheder. Hvis der sker sådanne skar¬ 
pe sving, hvordan bærer disse mennesker sig så ad 
med at overleve dem? JFK., Miami, Florida. 

Svar: Lad os for det første huske på, at viden¬ 
skabsmænd ikke er bedre end andre mennesker, når 
de taler om ting, der ligger udenfor den bestemte 
gren af lærdom, som de beskæftiger sig med. Sæd¬ 
vanligvis er sådanne mennesker mindre informerede 
om ting udenfor deres profession end gennemsnits¬ 


borgeren, der overhovedet ingen teknisk træning 
har. De specialiserer sig så meget, at de ikke har 
tid eller lyst til at studere andre felter end det, de 
har valgt sig. 

Desværre afholder dette dem ikke fra at udtryk¬ 
ke dybe meninger om emner, de intet kender til. 
De påtager sig en non-eksistent autoritet, som mas¬ 
serne stoler på som bibelsandheder. Alle og enhver 
citerer dem som den endelige autoritet. 

Hvad er det sande svar, som de lærde har over¬ 
set? Hemmeligheden ligger i selve fartøjets frem¬ 
driftssystem. Det er pro-gravitetisk af natur. 

Hvis De dykkede i en flyvemaskine og så flade¬ 
de ud pludseligt, ville der ske flere ting samtidigt. 
Selv om maskinen begynder at bevæge sig opad, vil¬ 
le Deres krops naturlige træghed (inerti) få den til 
at forsøge at fortsætte i den oprindelige flugtretning, 
som om den ikke ønskede at følge med maskinen 
opad. De ville opleve „G“-kræfter, som ville klem¬ 
me Dem ned i sædet. Blodet ville strømme bort 
fra Deres hoved, og hvis kurven var skarp nok, 
ville dette bevirke, at De mistede bevidstheden. 
Hvis „G“-kræfterne var store nok, ville de faktisk 
knuse Deres legeme mod skibets bund og fremkalde 
indre blødninger og senere død. Det er dette, viden- 
skabsmændene hentyder til, når de diskuterer hur¬ 
tige 90 graders kurver. I sådanne kurver ville pilo¬ 
ter i fartøjer med normale fremdriftsmetoder søge 
at fortsætte ligeud, idet skibet drejede, og blive 
knust og dræbt af den voldsomme „G“-kraft. 

Jeg gentager, at rumskibene har et kraftfelt, der 
er pro-gravitetisk af natur. Dette betyder, at kraft¬ 
feltet udviser alle tyngdekraftens egenskaber og til¬ 
trækker eller frastøder alle andre stoflige genstande 
eller kraftfelter. 

Når skibet prøver at dreje pludseligt, er det ikke 
på grund af trykket mod sideror, men nærmere en 
reaktion i gravitetsfeltet omkring skibet i forhold 
til Jordens tyngdefelt. Hvis et sådant felt blev brugt 
i flyvemaskine-eksemplet oven for, ville vi have føl¬ 
gende reaktioner: 

Når De trak pinden tilbage for at gå ud af dyk¬ 
ket, ville der ske en ændring i intensiteten og ret¬ 
ningen af maskinens kraftfelter. Dette tyngde-lig¬ 
nende felt ville ikke blot løfte ethvert molekyle i 
skibet, men også ethvert molekyle i objekterne in¬ 
den i skibet. De selv ville blive løftet sammen med 
skibet og ville overhovedet ikke føle nogen „G“- 

kraft, fordi De ikke længere ville prøve at fortsæt¬ 
te i samme retning som den originale bevægelse. 
Blodmolekylerne i Deres hoved ville blive løftet 
ligesom molekylerne i Dem selv og i skibet, så De 
ville ikke besvime eller få nogen ubehagelig fornem¬ 
melse. Knoglerne i Deres krop ville blive løftet 
nøjagtigt sammen med skibet, så De overhovedet 
ikke ville have nogen fornemmelse af at skifte ret¬ 
ning. Skibet kunne på et øjeblik sætte sin fart ned 
fra tusinder af miles i timen til 0, mens De gik 
omkring inde i det og overhovedet ikke mærkede 
det. 

I dette øjeblik arbejder folk i snesevis af forsk¬ 
ningslaboratorier Jorden rundt på at finde metoder 
til, at vi selv kan opnå et sådant drivkraftssystem. 

Spørgsmål: Er den „fjerne side af Månen“ vir¬ 
kelig i evigt mørke, og hvis det er tilfældet, lever 
der så nogen der? JFK., Miami, Florida. 

Svar: Den anden side af Månen har nat og dag 
nøjagtigt som den side, der vender mod os. Ingen 
af siderne er i evigt mørke. Månen roterer foruden 
omkring Jorden også om sin egen akse i forhold til 
Solen. Dette betyder, at den har nat og dag nøjag¬ 
tig som Jorden. Dens nætter og dage er ca. to Jord¬ 
uger lange. Når vi ser den som fuldmåne, er det 
dag på den side, som vender mod os. Når vi ser 
den som nymåne, er det dag på den modsatte side. 
I første og sidste kvarter er halvdelen af den anden 
side i mørke og den anden halvdel belyst — og det 
samme er tilfældet med den side, som vender mod 
os. Efterhånden, som Månen bliver fuld, idet den 
roterer om sin egen akse i forhold til Solen, kan 
vi se dag- og natområderne forandre sig på dens 
overflade. Der lever mennesker på Månen. (Der er 
tallerken-baser). 

Spørgsmål: Hvad med Darwinismen? Nedstam¬ 
mer vi virkeligt fra primater, eller kom vore for- 
fædre fra andre planeter? 

Svar: Darwin påstod ikke på noget tidspunkt, at 
vi nedstammede fra aberne. Han og mange viden- 
skabsmænd tror, at både mennesket og aben ned¬ 
stammer fra en fælles forfader. Denne ukendte for¬ 
fader har man uden held ledt efter gennem flere år, 
og den bliver sædvanligvis kaldt „det manglende 
led“. 

Mange tidligere store opdagelser i antropologiens 
verden er blevet modbevist i de senere år. Et ek¬ 
sempel er den såkaldte Piltdown-mand. Piltdown- 


mandens eksistens blev antaget efter fundet af frag¬ 
menter af en hjerneskal i Piltdown, Sussex, Eng¬ 
land, i 1912. 

Hvad er menneskets sande oprindelse på denne 
jord? Her er svaret: 

Forfædrene til den nuværende race (sommetider 
kaldet den „Adamiske race“) blev bragt hertil i 
rumskibe fra andre planeter. (De tolv stammers 
oprindelse). 

Menneskeheden foretrækker som helhed at leve i 
fred og harmoni, men nogle er grådige og selviske 
og tillader deres personlige ego og agressivitet at 
tage magten. Så prøver de at påtvinge andre deres 
vilje. Dette sker endogså sommetider på andre pla¬ 
neter på trods af den lære, der påbyder mennesket 
at leve i overensstemmelse med Universelle Gud¬ 
dommelige love. 

For mange århundreder siden mødtes visdoms¬ 
lærerne på de andre planeter og besluttede, at skibe 
sådanne selviske personer til andre planeter, som 
kunne opretholde menneskeligt liv. De verdener, der 
var lavest i udvikling, blev valgt til dette formål. 
Planeten i dette solsystem var Jorden. De folk, der 
blev bragt hertil, var urostifterne fra mange plane¬ 
ter både indenfor og udenfor vort solsystem. Man 
kunne ikke bogstaveligt fængsle eller ødelægge dis¬ 
se mennesker, da det er imod den Universelle lov. 
Fordi alle disse mennesker var af den samme ar¬ 
rogante natur, følte man, at siden ingen af dem ville 
give efter for de andre, ville de blive tvunget til at 
udvikle deres egen skæbne og harmoni. 

Disse arrogante mennesker blev overført hertil 
uden udstyr eller hjælpemidler af nogen art. Dette 
blev gjort i et forsøg på at tvinge dem til at klare 
sig ved hjælp af deres egne evner uden at have an¬ 
det end deres egen viden og natur at støtte sig til. 
(Husk, at mennesket blev tvunget til at forlade 
Edens Have. Derefter måtte det tf ene sit brød ved 
hårdt arbejde etc.). 

Nu begynder De at se årsagen til, at så mange 
missionærer fra rummet vedbliver at komme til os 
igennem århundrederne. De er virkeligt bekymrede 
for os, og dette er årsagen til, at de hjælper os i 
denne tid. Siden hver enkelt mand eller kvinde må 
klatre op ad sin egen udviklingsstige, viser de sig 
ikke åbent. Mange lever iblandt os og viser os vej. 
Det er op til Dem selv at vælge den sti, ad hvilken 
De vil gå frem, — eller at stå stille. Hvis De vil 

have et mere komplet billede, så læs „Ombord i 
rumski bene“. 

Spørgsmål: Vil den nye viden om rummet og dets 
indbyggere ikke være tilbøjelig til at ødelægge re¬ 
ligionen og kirken? (Mange har stillet dette eller 
lignende spørgsmål). 

Svar: Mens den nye viden måske vil ødelægge 
meget af den fejlagtighed og dogmatisme, som ek¬ 
sisterer i nutidens kirker, skulle den i virkeligheden 
trække mennesket nærmere til forståelsen af dets 
Skaber. Dr. James W. Fifield, jr., fra the First 
Congregational Church of Los Angeles, skrev i sin 
spalte i Los Angeles Times den 3. december 1961: 
„I virkeligheden giver det, vi har lært om rummet, 
en dybere og bredere bekræftelse af vor tro, end 
vi nogensinde før har haft. Det monistiske stjerne¬ 
univers har trillioner af stjerner (sole), hvoraf stør¬ 
stedelen sandsynligvis omkredses af planeter, der ik¬ 
ke er ulig vort sandskorn af en jord. De samme 
love og grundlæggende faktorer i virkeligheden her¬ 
sker overalt i de kosmiske sfærer — både med hen¬ 
syn til spektret, bevægelserne og grundstofferne. 
Hvilken Gud dette giver et billede af! Hvor ind¬ 
skrænket forekommer ikke troen på Edens flade 
jord og den anthropomorphiske gud i denne kos¬ 
miske sammenligningsforhold". 

Spørgsmål: De og mr. Adamski påstår, at der ar¬ 
bejder rummennesker i de forskellige regeringer i 
verden. Kan De sige mig, om disse regeringsdepar¬ 
tementer ved, at disse folk iblandt dem stammer fra 
rummet? A. H., Wauwatosa, Wisconsin. 

Svar: Visse individer i de enkelte regeringer og 
laboratorier ved, at de folk, som arbejder for dem, 
er fra andre planeter. Mange — i virkeligheden 
størstedelen — ved det ikke! Alle regeringer har 
visse ledere, som er „kontaktfolk" og fuldt ud klar 
over, hvad der foregår i deres områder. I luftvåbnet 
kunne f. eks. en menig være „kontaktmand" og per¬ 
sonligt kende nogle af de rumfolk, som arbejder 
der. Han ville kende dem som folk fra andre plane¬ 
ter. Hans overordnede — selv på ministertrinet — 
kunne være helt uvidende om, at rumfolket over¬ 
hovedet eksisterede. 

Spørgsmål: Hvem er de tre mænd i sort, som er 
nævnt i bogen „De vidste for meget om flyvende 
tallerkener"? 

Svar: Hvis, og jeg understreger ordet hvis, disse 
mænd virkeligt eksisterede, arbejdede de sandsynlig¬ 


vis enten for den såkaldte „tavshedsgruppe" eller 
var „practical jokers" med en abnorm form for hu¬ 
moristisk sans. 

Der går mange fupmagere omkring i dag og ud¬ 
giver sig for rumfolk eller gør, som „de tre mænd 
i sort" siges at have gjort. Nogen gør det på egen 
hånd uden nogen gruppe eller regering bag sig. 
Mange påståede kontaktfolk, især kvinder i Sydcali- 
fornien, er blevet narret til at tro, at de har haft 
virkelige kontakter, mens de i virkeligheden har 
mødt mennesker, som forestillede at være fra an¬ 
dre planeter. Falske oplysninger kan udspredes ad 
denne vej, og man kan skabe forvirring i billedet 
og få flere og flere folk til at betvivle de sande 
fakta. 

Det er her, en mængde af ideerne om astrale el¬ 
ler psykiske kontakter opstår. Det er en del af 
tavshedsgruppens program at sprede denne art op¬ 
lysninger. Disse grupper tager det ikke så let, når 
vi udspreder de sande kendsgerninger. En gruppe 
på Los Angeles-egnen tilbringer timer i „meditation" 
under et forsøg på at ødelægge mr. Adamski og 
hans program med „astral kraft". De arbejder med 
noget, de ikke kan forstå, og det kan risikere at 
vende sig mod dem og ødelægge dem. 


Flyvende tallerkener? 

Under denne overskrift bringer flere aviser bl. a. 
„Berlingske Tidende" den 12. maj med Reuter som 
kilde en omtale af en filmsoptagelse fra en X 15 i 
75 km højde. 

Teksten lyder i citat: 

En film, optaget fra USA’s raketjager X-15, da 
den for nylig var på prøveflyvning i godt 75 kilo¬ 
meters højde, viser fem-seks lysende, tilsyneladende 
tallerkenformede genstande. 

Test-piloten Joe Walker, der førte X-15 på denne 
flyvning, gav meddelelse om filmen med „de fly¬ 
vende tallerkener" i et foredrag, han i går holdt på 
den amerikanske rumforskerkonference i Seattle. 

Selv havde han ikke observeret de mystiske gen¬ 
stande, men de var fastholdt på filmen. — Det er, 
sagde Walker, umuligt at bedømme genstandenes 
størrelse eller afstand fra flyet. 

Også formen er vanskelig at bedømme. De ser ud 
til at være tallerkenformede, men det er muligt, at 
de i virkeligheden er cylindriske. 

De lysende uidentificerede rumgenstande synes at 
være af samme slags, som de „ildfluer“ den ameri¬ 
kanske astronaut John Glenn og den sovjetiske kos¬ 
monaut Herman Titov har observeret. Heller ikke 
de kunne sige noget om genstandens størrelse". 

Sidste afsnit er tydeligt en teori, som hverken er 
fremsat af Walker eller nogen anden ekspert. Hver¬ 
ken Titow eller Glenn omtalte tallerkenformede 
genstande. To ting — begge kendte gennem UFO- 
forskningen „ukendte" for videnskaben blandes — 
og billedet forvanskes — som altid. 

Red. 


RUMFART OG UFOLOGI 

Foredrag på kongressen af 

Frank Pedersen 

Ought to be transi at ed 

Ærede tilhørere. 

Med de første spæde skridt har vi jordmennesker 
nu overskredet tærsklen til en helt ny tidsalder! 
RUMALDEREN. Det kan måske synes mærkeligt 
på en UFO-KONGRES at holde et foredrag, der 
hovedsagelig handler om rumfart krydret med lidt 
astronomi. Og dog. 

Der er mange paralleller og fælles interesseom¬ 
råder for både rumvidenskaben og ufologien. Jeg 
ved udmærket, at flere af vore kære astronomer 
stærkt vil benægte et sådant slægtskab. Det gjorde 
man også i sin tid med atomfysik kontra astronomi. 
Nuvel, lad os blot være et uægte barn af den mo¬ 
derne forskning, alene den kendsgerning, at man 
gør sig så store bestræbelser for at fornægte os, vi¬ 
ser vor eksistensberettigelse. 

Når UFO-folk bør interessere sig for rumfart, 
skyldes det ikke så meget, at der er tale om et af 
tidens interessanteste forskningsområder, men sim¬ 
pelt hen den kendsgerning, at mange af de beviser, 
ufologer gennem de sidste 10 år har været afkrævet, 
nu lidt efter lidt leveres af de opsendte satellitter 
og deres mangeartede videnskabelige instrumenter. 

Lad mig her indledningsvis pege på nogle få 


eksempler, selv om de sandsynligvis er kendt af de 

fleste. 

1. Adamski skrev allerede i begyndelsen af halv¬ 
tredserne, at en afgrundene til, at rumfartøjer 
ikke brændte op i atmosfæren, var den, at far¬ 
tøjet var omgivet af et elektrisk kraftfelt! Han 
var gal! Sådan lød i det mindste kommentarerne 
til denne påstand. 

I 1961 afholdtes i USA en konference om den 
fredelige udnyttelse af rummet. Efter konferen¬ 
cen udgav man et særligt bogværk med de vig¬ 
tigste indlæg, som fremkom under dette møde. 
På side 50 står der, at blandt de beskyttelsesfor¬ 
anstaltninger, man arbejder med, til rumkapsler, 
er etableringen af elektromagnetiske felter. 

2. Tyskeren Dr. Martin har i sin over 10 år gamle 
ufobog påpeget, at de astronomiske data om vore 
søsterplaneter ikke blot var mangelfulde, men 
flere steder direkte forkerte. Fejlene er opstået, 
siger Dr. Martin, fordi man ikke har taget skyl¬ 
dig hensyn til de forskellige fejlkilder. Han viste 
bl. a., at atmosfæren på Mars var både tættere 
og nåede længere ud i rummet end tidligere an¬ 
taget, samt at temperaturforholdene i de forskel¬ 
lige zoner på Mars stort set svarer til de tilsva¬ 
rende jordiske zoners temperaturer. Dr. Martin 
beviser dette ved fotografering af Mars med for¬ 
skellige farvefiltre. 

Disse ting er i dag stort set bekræftet af flere 
kendte russiske videnskabsmænd med astrobio- 
logen Tikhov i spidsen. 

3. Trods adskillige ufologers påstande om, at at¬ 
mosfæren på Venus indeholdt vanddamp, idet 
også de påpegede visse fejlkilder, som gav an¬ 
ledning til fejlkonklusioner, blev dette forhold 
dog først anerkendt, da amerikanerne i 1959 ved 
hjælp af instrumenter anbragt i en ballon, der 
nåede op i en højde af 24 km, påviste vanddam¬ 
pen. Resultaterne er senere bekræftet gennem 
lignende forsøg med balloner og raketter. 

4 Den canadiske fysiker Dr. Fernand Roussel har 
udgivet en afhandling med titlen „Det forenede 
princip hos fysiske fænomener". I denne afhand¬ 
ling omtaler Roussel sin teori om universelle 
elektromagnetiske felter, som han tror, rumskibe 
kan benytte som energikilde. 

Jeg behøver vel næppe at tilføje, at hans teorier 
blev latterliggjort af en række videnskabsmænd. 

Den canadiske ingeniør Wilbert B. Smidt, der 
har været chefingeniør for de canadiske UFO-un- 
dersøgelser siger, at undersøgelserne har godt¬ 
gjort, at UFOer anvender en form for elektro¬ 
magnetisk drift. Hvad ved vi så i dag. Ja, både 
de russiske og de amerikanske raketter og satel¬ 
litter har vist rigtigheden af Dr. Roussels teorier. 
I såvel Rusland som USA arbejder man i dag 
intens på at bygge fartøjer, der kan udnytte dis¬ 
se kosmiske felter. 

Lad disse fire eksempler være nok til at påvise 
slægtskabet og den gavn ufosagen har af rumfor¬ 
søgene. 

Vi går nu tilbage til rumfarten for at se lidt på 
de mange problemer, der findes, og hvorfor men¬ 
nesket overhovedet bruger enorme summer på dette 
videnskabelige område. Vil mennesket ikke bare 
udrydde sig selv med disse raketter og satellitter. 
Jeg tror det ikke, for så havde vi gjort det for 
længst. Vi har da længe eget andre metoder, der 
lige så effektivt ville udrydde alt levende. Hvad me¬ 
ner man f. eks. om biologisk krigsførelse. Dette er 
ikke sket til dato, og jeg tror ikke, det sker. 

Den fredelige udnyttelse af raketterne er da også 
den side af rumsagen, vi vil interessere os for. Det 
er sikkert de færreste, der har gjort sig nogen rea¬ 
listisk forestilling om, hvor stor betydning satellit¬ 
ter vil få for det daglige liv, og hvilke kolossale 
omvæltninger de næste 15 år vil bringe. 

a. Astronomien vil nu få langt bedre arbejdsmulig¬ 
heder i udforskningen af universet og nå langt 
nøjagtigere resultater end hidtil. 

b. Det vil blive muligt at transmittere fjernsyn di¬ 
rekte fra hele verden, og de forskellige telekom¬ 
munikationsmuligheder vil blive både bedre og 
billigere. Kloden vil dermed skrumpe yderligere 
ind. De mange forskellige folkeslag vil lære hin¬ 
anden bedre at kende, men de vil også blive mere 
afhængige af hverandre. 

c. Meterologerne vil både hurtigere og langt sikrere 
kunne lave vejrkort til gavn for al samfærdsel, 
såvel til søs som i luften. 

Jeg har med disse få eksempler holdt mig strengt 
til de muligheder, der allerede er taget i anvendelse 
eller som vil blive det i løbet af de næste to år. 

Vi vil nu kigge på en serie lysbilleder, igennem 


hvilke jeg skal forsøge at vise nogle af rumfartens 
problemer og de muligheder, der bydes. 

Lysbilledserien omfatter billeder af en ræk¬ 
ke amerikanske raketter, nogle russiske og ame¬ 
rikanske satellitter samt en serie tegninger, der 
viser ideen i det storstilede amerikanske pro¬ 
jekt APOLLO. Projekt APOLLO omfatter 
landsætning af mobile instrumentbeholdere på 
Månens overflade og flyvning omkring Månen 
(evt. landsætning) med en kapsel med tre 
mands besætning. 

Det har nu set noget af det, der arbejdes med, 
og det der forestår. Der er mange og store proble¬ 
mer, og en overgangsperiode er meget vanskelig. Vi 
må berede os på smertelige chok, der vil ryste vore 
filosofiske og religiøse overbevisninger. 

Mennesket har endelig måtte acceptere, at plane¬ 
ten Jorden kun er en uanselig klode i et afsides 
hjørne af det uendelige univers. Vi vil møde kultu¬ 
rer, der er langt forud for vor egen, men den smer¬ 
teligste oplevelse for de fleste bliver sikkert mødet 
med levende væsener skabt i det samme billede som 
vort. 

Den kendte newzealandske forsker Derek Law- 
dawn har sagt: 

„Jeg tror, at mennesket vil Icere at opfatte 
sig selv som et medium for universets vågnen¬ 
de bevidsthed. Det vil ikke mere føle sig som 
en ensom skabning i et sjcelløst univers, men 
fornemme det kosmiske pulsslag i sit eget in¬ 
dre". 

Mange vil vige tilbage for sådanne tanker, men 
husk at det første skridt er taget. Vi har fået større 
kraft og flere muligheder end nogen anden slægt 
før os, men vi har også fået et tungere ansvar. 

Raketterne står på startrampen, rede til at lyde 
vore ordrer. Vi kan med dem skabe en ny og bedre 
renæssance for menneskeheden, men vi kan også 
fordømme os selv til at lide en trang skæbne. 

Valget er vort, det skal træffes snart, og det er 
uigenkaldeligt. Hvis vor visdom ikke holder mål 
med vor videnskab, får vi ingen ny chance. 

Måtte menneskeheden i denne stund vcelge rig¬ 
tigt. 

★ 

★ ★ 

FAA (Federal Aviation Agency) har netop be¬ 
kræftet over for NICAP, at to forskellige fly-besæt¬ 
ninger har iagttaget en stor, rund, flyvende skive 
over Stillehavet. 

Rapport blev sendt til lufthavnenes kontrolcentre 
på Wake og Honolulu af luftkaptajn R. F. Griffin, 
fører af et BOAC-jetfly, samt af en Pan American 
kaptajn. Rapport om et rumfartøj, meget større end 
noget jordisk luftfartøj, blev videresendt til flyve¬ 
våbnets efterretningstjeneste. 

(I en overraskende udtalelse til pressen den 25. 
september 1961, indrømmede flyvevåbnets hoved¬ 
kvarter, at man der modtog masser af rapporter om 
„flyvende objekter" iagttaget i nærheden af øen 
Wake). 

Kaptajn Griffin fortalte, at BOAC-flyet, en 
Boeing 707, befandt sig i ca. 12.000 meters højde, 
da UFO’et kom til syne. Himlen var grå i morgen¬ 
dæmringen. 

„Pludselig så vi denne lyse ring på himlen, ca. 
50 grader oppe". Den engelske pilot beskrev ob¬ 
jektet som værende rundt med skarpe konturer og 
med „et meget klart hul i midten". „Det fløj med 
samme kurs som os, men med meget større hastig¬ 
hed". „Lys blev reflekteret fra objektet, som for 
over himlen på syv minutter". 

Pan American-rapporten, der bekræfter ovennævn¬ 
te, blev også registreret i Honolulu. FAA undersø¬ 
ger rapporterne, som vil blive frigivet til NICAP, 
såfremt der ikke kommer nogle officielle indven¬ 
dinger. 

Kilde: „The UFO-investigator", 
oktober 1961 


En kemisk forsker fremfører, at kanalerne på Mars 
ser så regelrette og menneskegjorte ud og er så ulig 
almindelige geologiske revner, at det rejser spørgs¬ 
målet, om planeten er beboet. 

Kemikeren, Wells Alan Webb fra Berkeley i Ka- 
lifornien, sagde videre, at fordi kanalerne rejser 
spørgsmålet om muligheden for tilstedeværelsen af 
en civilisation, skulle ethvert forsøg på at sende 
bemandede ekspeditioner til Mars forberedes gen¬ 
nem ubemandede undersøgelser, som kunne „frem¬ 
kalde en reaktion" og opdage en hvilken som helst 
form for intelligent liv, som måtte esistere. 

Montreal Gazette 


^Wl&jortgatan 3 cA 



„Atmosfæren på Venus indeholder kvælstof, for¬ 
uden ilt og vanddampe og kulstofagtig gas". Dette 
er den konklusion, som professor Kozyrev ifølge 
Tass er nået til. 

I 1953 havde Kozyrev ved det astrofysiske obser¬ 
vatorium på Krim erholdt spektrogrammer over Ve¬ 
nus’ natlige himmel. Fra dette tidspunkt har han 
tilskrevet visse absorbitionslinier nærværelsen af 
kvælstof-molekyler i den venusianske atmosfære. An¬ 
dre linier er det ikke lykkedes at identificere. Men 
efter at have studeret de spektrogrammer, der blev 
udgivet af professor Kozyrev, har man lige erfaret, 
at den britiske videnskabsmand B. Varner har stad¬ 
fæstet, at der findes kvælstof i Venus’ atmosfære. 

Angående de stråler, der ikke er blevet identifi¬ 
ceret af M. Kozyrev, tilkendegiver de efter M. Var- 
ners mening tilstedeværelsen af neutral ilt og ioni¬ 
seret ilt. 

Denne sidste opdagelse er af største interesse, thi 
indtil nu havde man ikke med sikkerhed afsløret 
Venus’ atmosfære. 

Professor Kozyrev har forladt Leningrad for at 
rejse til Krim, hvor han vil gå i gang med en ny 
serie observationer. I en nylig affattet redegørelse, 
der blev udarbejdet i Moskva, har professoren givet 
udtryk for den overbevisning, at eksistensen af ato¬ 
misk ilt og svovl i Venus’ skyer beviser, at der fin¬ 
des liv på Venus. Efter hans mening ligger luftens 
temperatur ved Venus’ overflade fra 30 til 50 gra¬ 
der. 

Her er et uddrag af det russiske program for ud¬ 
forskningen af det kosmiske rum: 

„1965. Opsendelse af raketter til Venus og Mars. 
Disse raketter vil medbringe elektroniske observa¬ 
tions- og udstrålingsapparater, som kan overføre alle 
ønskede detailler, både om de geologiske højder og 
fordybninger, og om eksistensen af liv på planeter¬ 
ne, —og især om tankelivet!" 

Efter Jaques Bergiers mening vil operation Venus’ 
virkelige mål være at bringe et lille instrument op 
i Venus’ nærhed — et instrument, som kun vejer 
20 gram og som hedder et magnometer. Dette in¬ 
strument kan måle og tilbagetransmittere størrelsen 
af det magnetiske felt på planeten. Hvis dette felt 

er af samme art som det jordiske felts, siger Ber- 
gier, er Venus ubeboelig. Hvis det modsatte er til¬ 
fældet, er dens værdi fem gange større, og Venus 
er en jord nr. 2 — en ægte søster til vor planet. 

Den logik, som førte til konklusion, der drev rus¬ 
serne til at foretage eksperimentet VENUSIK, skyl¬ 
des en engelsk videnskabsmand ved navn Firsoff. 
Han har lige fra begyndelsen støttet sig til nogle 
hollandske statistikker angående nordlysene. Han 
har konstateret, at nordlysene forsvandt, når Venus 
befinder sig mellem Solen og Jorden. Dette synes at 
bevise, at Venus er omgivet af et mægtigt, magne¬ 
tisk felt, som fjerner de ladede partikler, der kom¬ 
mer fra Solen. Men et sådant felt vil også kunne 
koncentrere ilten og vanddampen ved planetens over¬ 
flade og samtidig skubbe den kulsure gas henimod 
den ydre atmosfære. Under disse forhold ville pla¬ 
netens overflade kunne bebos af mennesker, idet ha¬ 
vene ville skabe en gunstig temperatur på konti¬ 
nenterne. 

Det ville være rart at kunne undersøge denne ar- 
bejds-hypotese ved direkte måling. Det er dette, rus¬ 
serne vil forsøge. 

Le Courrier Interplanetaire. 
oversætter: Ida With-Petersen. 


Videnskaben og tallerkenerne 

Ought to be transi ate d 
af W. O. Breivis 

Man skulle tro, ud fra denne artikels titel, at der 
er en eller anden uforenelighed mellem betegnelser¬ 
ne „videnskab 4 * og „tallerkener 44 , men dette er så 
sandelig ikke tilfældet. Dog er der naturligvis en vis 
meningsforskel mellem videnskaben og alt det „mær¬ 
kelige 44 , der uheldigvis har knyttet sig til UFO- 
spørgsmålet. Man vil ikke finde en alvorlig astro¬ 
nom eller matematiker, der vil sige, at han ikke tror 
på den mulighed, at rumfartøjer fra andre plane¬ 
ter besøger Jorden, men for ham er det kun en blot 
og bar mulighed, uden det nødvendige bevis. Og lad 
os se sagen lige i øjnene, ikke meget i retning af et 
bevis er kommet frem til dato. 

Der er en anden stor forskel mellem videnskabs- 
mændene og „tallerkenfolkene 44 . De første tager ud 
for at søge efter svarene, mens de andre blive hjem¬ 


me og venter på dem. Allerede på nuværende tids¬ 
punkt er en russisk satellit på vej omkring Venus. 
Chancerne for at dette første forsøg vil give noget 
resultat er små, men det er en begyndelse, og det 
vil ikke vare længe, før mennesket får deres første 
nærbilleder fra denne mystiske planet. Lad os tæn¬ 
ke os den mulighed, at mennesket, når han kom¬ 
mer derop, ikke vil finde noget liv. Hvad vil der så 
ske med alle Adamski’s tilhængere? Vil de anerken¬ 
de deres nederlag? Er de ikke i øjeblikket alvorligt 
bekymret ved tanken om denne muligheds eksistens? 
Sagen er den, at videnskabsmændene har materialer¬ 
ne, mens ufologerne intet sådant har. 

Der findes, efter min mening, en hel del beviser 
på, at UFOerne ikke stammer fra dette solsystem. 
Vort solsystem udgør kun en meget lille del af hele 
universet, og jeg tænker mig, at var de interplane- 
tariske rejsers problem blevet løst af en af vort sol¬ 
systems planeter, ville det ikke have varet ret lang 
tid, før alle planeterne i systemet havde kendskab 
hertil. Jeg er sikker på, at hvis et rumfartøj fra 
Jorden eventuelt finder liv på en anden planet, og 
man kan opnå kontakt med dette liv, og dette liv 
er mindre udviklet end vort, vil den nødvendige 
oplysning uden ophold blive videregivet. 

En tidligere artikel sluttede med tre ubesvarede 
spørgsmål, der lød: Hvorfra? Hvorfor? Hvordan? 
Naturligvis kan vi ikke besvare disse spørgsmål, 
men vi kan spekulere over dem. 

Hvorfra? Den nærmeste stjerne, når vi ser bort 
fra vor egen sol er ca. 4 lysår borte, eller ca. 38000 
milliarder km, det er dog et stykke længere end til 
London. Vor nuværende viden tillader os ikke en¬ 
gang at overveje en sådan rejse. Men der er blevet 
fremført teorier af folk, der på ingen måde er ama¬ 
tører, at anvender man et effektivt atomdriftsappa¬ 
rat, er hastigheder, der nærmer sig lysets på ingen 
måde uopnåelige. Ydermere fremkommer nu tilsy¬ 
neladende fornuftige argumenter, der taler om, at 
lysets hastighed på ingen måde behøver at være den 
højest opnåelige. Derfor tror jeg, at vore besøgende 
UFOer kommer fra et eller andet sted udenfor sol¬ 
systemet, men at de er en hel del dygtigere til in¬ 
geniørarbejder og videnskab, end vi er. 

Hvorfor? Jeg vil mene, at ren og skær videnska¬ 
belig nysgerrighed er grunden hertil. Men den kends¬ 
gerning, at vi intellektuelt set står lavt i forhold til 
dem, er muligvis grunden til deres tilsyneladende 

afstandstagen. Måske fortjener vi ikke alvorlige 
overvejelser. 

Hvordan? Når vi kender svaret herpå, har vi løs¬ 
ningen på vort problem, og behovet for UFO-under- 
søgelsesgrupper vil ikke længere eksistere. 

Min kamp, som det vil være medlemmerne af 
TUFOS bekendt, er ikke mod tallerkenernes eksi¬ 
stens. Jeg har selv set dem, og da jeg var ædru på 
det tidspunkt, jeg så dem, tror jeg på, hvad jeg så. 
Jeg ønsker derimod at bekæmpe den dumdristige 
tænkemåde, der uden hensyn til, om der foreligger 
bevis eller ej, stiler frem mod et bestemt svar. Hvis 
beviset ikke stemmer, forkast det. Sæt logisk tænk¬ 
ning i stedet for okkultisme, dæmonisme eller spiri¬ 
tisme eller en hvilken som helst anden uhåndgribe¬ 
lig isme. 

Oversætter Svend Larsen. 

Red.: Mr. Brewis har selvfølgelig ret i flere af 
sine tanker, men han burde i højere grad have fulgt 
sit eget råd om logisk (og dybtgående) tænkning. 
Der er masser af beviser også uden for videnska¬ 
bens lukkede døre, men problemet er blot at god¬ 
kende dem. Der findes mange ufologer, som søger 
efter kendsgerninger med alle de midler, de råder 
over, men desværre findes der videnskabsmænd, som 
udtaler sig om problemet uden at kende noget til 
det. Hvis Mr. Brewis havde været lidt bedre be¬ 
kendt med de historiske kendsgerninger, ville hans 
synspunkter sikkert have ligget på et andet plan. 
Det er tilsyneladende også gået hen over hovedet på 
artiklens forfatter, at der endnu i vor tekniske tids¬ 
alder findes områder på kloden, der ikke er udfor¬ 
sket og hvor der kun har været sporadisk kontakt 
med de indfødte. Sund skepsis er et gode, manglen¬ 
de oplysninger undskyldelige, men dumhed utilgive¬ 
lig. F. P. 

Willi ard Frank Libby, et langsomt talende med¬ 
lem af atomenergikommissionen mellem 1954 og 
1959, og nu professor i kemi ved Californiens uni¬ 
versitet ved Los Angeles, fik for nylig tildelt No¬ 
belprisen i kemi. 

Da han specialiserede sig i den fredelige anven¬ 
delse af atomer og var i færd med at udforske luf¬ 
tens svage radioaktivitet, opdagede han, at en stor 
del af den stammede fra C-14, en radioaktiv isotop 
af kulstof (atomvægt 12), som dannes, når kosmi¬ 


ske stråler rammer kvælstofatomer i atmosfæren. 
Dette førte til en strålende ide, der har revolutio¬ 
neret en lang række af videnskaber. 

C-14 har en halveringstid på 5500 år, d. v. s., at 
halvdelen af dets atomer opløses i løbet af den tid, 
idet det afgiver stråling. — Levende planter optager 
C-14 fra luften, og dyr får det fra planterne. Der¬ 
for indeholder nylig dannet organisk stof en vis 
mængde C-14, — men efter at planten eller dyret 
er død, formindskes C-l4-mængden langsomt i væ¬ 
vene. Når man måler den tilbageblevne mængde 
ved hjælp af dens stråling, kan man nøjagtigt regne 
ud, hvor lang tid der er gået siden døden. 

Libby kontrollerede sit dateringssystem på gen¬ 
stande fra oldtiden, hvis alder man kendte, som f. 
eks. menneskehår fra ægyptiske grave, og fandt det 
utrolig vellykket. Det bruges nu til at datere gen¬ 
stande så forskellige som trækul fra neolitiske lejr¬ 
bål og træer tilintetgjort af istidsbræer. Det vandt 
den velfortjente Nobelpris til Libby. 

Oversætter: Monrad C. 

I modsætning til andre undersøgelser af viden¬ 
skabelig karakter giver studiet af UFOer meget lidt i 
retning af materielle beviser. Derfor er man nødt til i 
vidt omfang at gøre brug af teorier. Selv om der er 
mange, der lader hånt om alle teorier, er det alligevel 
gennem teorier, vi kan nå til et eventuelt svar på 
vore spørgsmål. Ligegyldigt, hvor højt udviklet rum¬ 
menneskene kan være, er den menneskelige hjerne 
også i stand til at lægge 2 og 2 sammen, når den 
bare får lidt at arbejde med. 

Vi er klar over, at vi har meget at lære endnu, 
men vi er også klar over, at virkelig kundskab ikke 
kan vindes af stillestående hjerner og en „vent-og-se“- 
indstilling. Nogle af vore læsere synes måske, at vi 
spilder vor tid ved at søge efter svar, som allerede 
er givet i de forskellige „kontakt-bøger“ samt fra ok¬ 
kulte og religiøse kilder. 

Selv om det måske er sandt, er det et faktum, at 
vi endnu ikke har fået noget håndgribeligt at tage 
på. Før nogen uangribelig sandhed er konstateret, 
kan man ikke sige, at man har et definitivt bevis. 

Vi synes, at disse undersøgelser skal fortsættes — 
og problemet må ikke regnes som løst, før alle, selv 
de mest skeptiske, er tilfredse med svaret. 

(Fra ORBIT) /Florence Petersen 






116 


UFO-NYT 


UFO - observationer 

over Skandinavien 

Fra den 12. april til den 9. maj er der til SUFOIs 
Rapportcentral indkommet i alt 21 rapporter, der 
alle er fra 1962. Der er i samme tidsrum indkom¬ 
met én detektormelding, således at vi nu har i alt 
150 detektor-varslinger. 

Til SUFOI er der nu i alt indsendt 1851 rap¬ 
porter, der fordeler sig således: 

Fra før 1959 . 339 rapporter 

Fra 1959 . 790 rapporter 

Fra 1960 . 275 rapporter 

Fra 1961 . 379 rapporter 

Fra 1962 . 68 rapporter 

I alt . 1851 rapporter 

Den forventede stigning i observationerne efter 
det kraftige fald i årets første måneder, kom ikke. 
Det er heller ikke fordi observationerne er blevet 
„færre, men bedre“, idet det drejer sig om ret al¬ 
mindelige observationer. 

Fru B. B. fra Nakskov så den 15. marts 7 stille¬ 
stående objekter på himlen i sydvest. Objekterne 
blev set med mellemrum hele aftenen fra kl. 1800 
til kl. 23,00. Man hørte en summen fra objekterne, 
der ikke var større, end nålehoveder i udstrakt arm. 
Objekterne, der lyste rødt, stod i V-formation. Der 
var ét vidne. 

Der er indkommet 3 rapporter fra den 8. april, 
for øvrigt den dag, der blev holdt kontaktrådsmøde. 
Kl. 20,20 var hr. Therning sammen med 2 andre 
personer udendørs for at trække lidt frisk luft. Ob¬ 
servationsstedet var Næsby, Lolland. I syd-syd-vest 
ses et nålehovedstort objekt, som pulserede i far¬ 
verne rød/grøn, hvad der er ganske almindeligt for 
en stjerne. Dette var imidlertid ingen stjerne, fordi 
det pludselig efter ca. et kvarters observation stak 
nordvest over. Idet objektet satte i gang, var det 
ligesom, der blev rettet en lysstråle fra objektet 
mod jorden. 

Rund regnet en time senere, nemlig kl. 2132 er 
den gal et andet sted på Lolland, — Maribo. Ob¬ 
servatør er hr. Eigil Hansen fra Holleby. Han be¬ 
retter, at han gik udendørs, og da han tilfældigvis 
så op på himlen, opdagede han i zenith 2 rødgule, 
lysende objekter glide lydløst over himmelbuen, idet 


de fløj helt parallelt. Deres hastighed var konstant, 
ligeledes deres lys. Objekterne forsvandt efter 5 se¬ 
kunders forløb bag hustage. 

Dagens sidste rapport er fra Bagsværd ved Kø¬ 
benhavn. Fru H. Jacobsen var sent på aftenen gået 
udendørs. Hun får øje på en meget stærkt lysende 
stjerne, der efter et øjebliks observation pludselig 
sætter sig i gang, d.v.s. den begynder langsomt at 
glide af sted. Dernæst standsede den igen for sene¬ 
re at sætte sig i gang igen. Dette gentog sig et par 
gange. Observationstidspunktet var 23,30. Det fore¬ 
kom fruen, at der var ligesom en lille top eller 
kuppel oven på objektet. Da observationen varede 
10 minutter, lykkedes det at få tilkaldt 3 vidner, 
som sammen med fru Jacobsen så objektet forsvinde 
i horisonten i øst. 

Hr. Holbech ser den 13. april et hvidgult objekt 
med en rødlig hale. Klokken var 22,20 og observa¬ 
tionsstedet var Viborg. Objektet, der i udstrakt arm 
var på størrelse med et nipsenåle-hoved, kom til 
syne på den vestlige himmel, under skyerne. Ob¬ 
jektet bevægede sig ret langsomt i en blød nedadgå¬ 
ende bevægelse mod syd. Det forsvandt efter få se¬ 
kunders observation bag huse. Objektets hale var 
dobbelt så stor som objektet. 

Nogle timer senere, d. v. s. den 14. april kl. 
01,00 ser hr. E. L. Andersen fra Aalborg 2 orange 
objekter. Hr. Andersen holdt udkig et stykke tid, 
inden han gik til ro, og under denne „vagt“ så han 
pludselig de to objekter med stor fart (7 grader pr. 
sekund) komme duvende vandret over himlen for i 
vest-nordvest at slutte af med et skarpt drej mod 
Månen. Objekterne var to-ørestore, og de blev også 
set af observatørens kone. 

Og så en enkelt svensk rapport. Hr. Sven Anders- 
son fra Linkoping står den 16. april kl. 23,10 i sin 
lejlighed og blinker med en lommelampe, da han 
får øje på et objekt, af udseende som en stor 
stjerne, men som bevægede sig på en for en stjerne 
ganske usædvanlig måde, idet den gik stjelt op på 
himlen, foretog et sving om Månen, hvorefter det 
gik stjelt nedad igen. Observatøren iagttog også 
objektet gennem kikkert (12x50) og herigennem sås 
det som et blåligtlysende objekt med et bånd om¬ 
kring midten. 

Den 23. april kl. 23,28 stod hr. Erik Thorsen i 
et sydvendt vindue i sin lejlighed i Kirkegade i 
Randers. Han får da øje på 6 hvide objekter i for- 

mation. De sås mod sydvest og forsvandt mod syd¬ 
øst. Kursen var vest-øst. Formen på objekterne var 
meget lig en boomerangs. Farten var meget stor, og 
observatøren iagttog kun objekterne i få sekunder. 
De var helt lydløse. Observatøren anslår selv objek¬ 
ternes størrelse til 5—6 meter og afstanden fra 
ham til 500—1000 meter. 

En ung mand, hr. Svend Hansen, København S. 
er observatør til følgende observation. Den 1. maj 
stod hr. Hansen og arbejdede på en nybygning i 
Tårnby, Amager (nær Københavns lufthavn). Ob¬ 
servatøren iagttog et Caravelle-jetfly, der startede 
fra lufthavnen. Da det var ca. 500 meter fra obser¬ 
vatøren, opdagede denne en lille genstand 10—20 
meter fra flyet med kurs mod dette. Da den var 
umiddelbart foran flyet, steg den lodret op 20—30 
meter, for derefter at fortsætte med samme kurs. 
Samtidig dermed fik observatøren øje på endnu en 
genstand, der fløj med samme kurs som det første 
objekt. Objekterne forsvandt sammen ud af syne. 
Tidspunktet for observationen var 1428—1429. — 
Vi har undersøgt sagen. Der er ikke startet noget 
Caravellejetfly efter klokken 14,02, men derimod er 
der startet en del andre fly omkring observations¬ 
tidspunktet. Kl. 14,22 startede en SAS-Metropoli- 
tan mod Stockholm og kl. 14,25 startede en Trans¬ 
air DC-3 mod Malmø. Disse to starter kommer nær¬ 
mest observationstidspunktet. Man må da formode, 
at observatøren ikke har haft særlig stor kendskab 
til flytyperne, idet han har forvekslet et jetfly med 
et propelfly. 

Erling Jensen. 


De flyvende tallerkener synes at have opnået 
vægtløshed, noget, der er så højt hævet over 
vort kendskab til fysik og aerodynamik, at dette 
alene er nok til at fastslå deres oprindelse som 
værende uden for vor klode. 

Denne tilsyneladende vægtløshed sætter dem i 
stand til at bevæge sig fra stilstand til hastighe¬ 
der på 8000 km i timen og mere uden accelera¬ 
tionstid . 

Man har iagttaget, både med det blotte øje og 
på radar, at de ved hastigheder på 7—800 km 
i timen og mere har foretaget vinkelrette drej, 


Atomforskernes røde rubin 

Langt tilbage i tiden har begrebet „dødsstråler" 
eksisteret. Archimedes brugte for godt 2000 år si¬ 
den en slags lignende stråler, idet han ved hjælp 
af store hulspejle stak fjendens flåde i brand. 

Den amerikanske flyvergeneral Curtis Lemay be¬ 
kræfter, at man både i Rusland og USA eksperi¬ 
menterer med „dødsstråler". Man arbejder med tre 
forskellige typer af stråler: 

1. Koncentrerede lysstråler. 

2. Stærke radarstråler. 

3. Jonstråler. 

Alle tre former vil bevæge sig med lysets hastig¬ 
hed 300.000 km i sekundet. 

Man har foretaget vellykkede forsøg med meget 
stærke radarstråler, men foreløbig er spredningen 
for stor. I praksis kender man dog i mindre grad 
virkningerne af sådanne stråler. På den store radar¬ 
station ved Thule i Nordgrønland har man udenom 
stationen måttet afspære et område, idet man frygter, 
at mennesker og dyr kan blive dræbt eller stærkt 
forbrændt ved varmen fra den kraftige radarstråling. 

Jonstråler er udsendelse af meget energirige strå¬ 
ler af joner (elektrisk ladede atomkerner). Ram¬ 
mes noget af disse stråler fordamper det. Det lyder 
let, men er i virkeligheden meget vanskeligt, da det 
kræver en kontrolleret atomspaltningsproces, som i 
en reaktor, hvis man skal opnå tilstrækkelige energi¬ 
mængder. 

Der er dog også andre stater, end de to gigant¬ 
magter, som arbejder med disse problemer. I Gøte¬ 
borg har Olof Rydbecks institut konstrueret en atom¬ 
lampe, i hvilken en specialslebet Rubinkrystal kan 
oplades fra et opladningsrør. Den røde rubin er 
placeret mellem en magnets poler, som skal fast¬ 
holde energiopladningen. Denne atomlampe udsen¬ 
der et så kraftigt blink, at hvis lampen rettes mod 
Månen, kan den oplyse et område af måneoverfla¬ 
den. 

Som for alle andre videnskabelige fremskridt gæl¬ 
der det, at disse kraftige stråler kan bruges både 
konstruktivt og destruktivt. Når man i dag ofrer så 
mange penge på disse eksperimenter, skyldes det i 
første række ønsket om at finde et våben til tilintet¬ 
gørelse af raketter. Vi må dog ikke glemme, at 

man her også har et nyt middel som drivkraft i 
kommende tiders rumskibe. 

PS.: Husk, kaptajn Mantells maskine fløj ind i et 
meget kraftigt energifelt, der totalt ødelagde hans 
maskine. Var det et felt af jonstråler?) 

F.P. 


Et interview 

I et interview med bibliotekaren hr. Damen Sterk 
fra observatoriet i Utrecht finder vi nogen støtte 
for teorien om UFOernes eksistens. 

Sp.: „Er De bekendt med fænomenet, de såkaldte 
UFOer?" 

Damen Sterk: „Det er jeg. Videnskabsmænd har 
gennem de sidste år observeret et antal faste lege¬ 
mer, der bevægede sig gennem luften med en ufor¬ 
klarlig hastighed**. 

Sp.: „Var det flyvemaskiner eller himmellege- 
mer?“ 

Damen Sterk: „Nej, afgjort ikke, man kunne ikke 
forklare oprindelsen af omkring 30 pct. af disse le¬ 
gemer “. 

Sp.: „Er det muligt, det kan være rumfartøjer 
med væsener fra andre planeter ?“ 

Damen Sterk: „Det kan ikke udelukkes. Faktisk 
findes der mange planeter, hvor liv kan tænkes, og 
oven i købet liv i højere udvikling, end det findes 
på Jorden**. 

Sp.: „Det er altså muligt, at vor jord bliver be¬ 
søgt af rumskibe fra andre planeter?** 

Damen Sterk: „Dette er ikke umuligt**. 

Sp.: „Må vi konkludere af Deres udtalelser, at 
de uforklarlige faste legemer, som De omtalte, er 
UFOer eller med andre ord „flyvende tallerkener ?“ 

Damen Sterk: (efter nogen tøven) „Den eneste 
konklusion må blive et spørgsmålstegn**. 

Dette interview blev fremsendt til dr. C. de Jager 
observatoriet direktør, og han svarede: „Vor bib¬ 
liotekars mening står udelukkende for hans egen 
regning**. 


Det bedste i verden er at leve. Masser af 
mennesker eksisterer kun. 


Med venlig tilladelse fra 

GeorgeAdamski - LucyMc.Ginnis 

bringes 

Cosmic Science 
Spørgsmål og svar 


Fortsat. 

Spørgsmål nr. 79: En præst siger, at jeg ikke er 
frelst, fordi jeg ikke tilhører hans kirke. Vil du 
forklare, hvad det vil sige at blive frelst? 

Svar: Dette spørgsmål minder mig om en ople¬ 
velse, jeg havde engang. En præst kom hele vejen 
op til bjergene for at fortælle mig, at han ville bede 
for, at jeg måtte blive frelst. Jeg lyttede andægtigt 
til alt det, han havde at sige og spurgte så: „Hvor¬ 
dan kan De frelse noget, som aldrig har været for¬ 
tabt ?“ 

Hans første reaktion var, at jeg spottede ham, 
og hans ansigtstræk udtrykte klart hans mishag. 
Jeg ventede roligt til han havde genvundet fatnin¬ 
gen og spurgte så: „Prædiker De om søndagen?“ 
„Ja, det gør jeg“, svarede han. „Og fortæller De, at 
Gud er alt og i alt? At uden for Gud er der intet?“ 

„Det er rigtigt**, indrømmede han. 

Jeg fortsatte: „Da De tænkte på mig som væren¬ 
de fortabt, var jeg nødt til at være et eller andet 
for at være det? Er det ikke rigtigt?“ 

Selvfølgelig nikkede han ivrigt. 

„Hvis jeg da er et eller andet — og der intet er 
uden for Gud — fortæl mig så — hvor er jeg?“ 

Dette kunne han ikke svare på. 


Vi er næsten alle kun s mel menneske. 
Kun i de sjældne øjeblikke, hvor vi 
kan lade være med først at tænke på 
os selv, er der muligheder for, at vi 
kan blive store mennesker for en kort 
stund! 

Positive, negative og neutrale 
partikler 

Forvirring og vrangforestillinger 

Moderne videnskabsmænd taler med rivende tun¬ 
gefærdighed om positive, negative og neutrale par¬ 
tikler, men faktisk findes den slags slet ikke. Tid¬ 
ligere tiders videnskabsmænd såsom Faraday etc. be¬ 
gik aldrig sådanne fejltagelser og talte mere rigtigt 
om højere og lavere spændinger. Uden ønske om 
at forringe værdien af min afdøde landsmand Lord 
Rutherfords forskning, vil jeg sige, at en vis del af 
den forvirring og de vrangforestillinger, der er op¬ 
stået i den forbindelse, er resultatet af hans eksperi¬ 
menter og kendelser. Rutherford benyttede en kugle 
af radium på bunden af en cylinderformet blyskærm, 
og han fandt ud af, at når udstrålingen fra radium, 
gennem hullet i blyskærmen, kom under indflydelse 
af enten magnetiske eller elektrostatiske felter, blev 
den delt op i adskilte grupper af stråleretninger. 
Een gruppe var frastødende, een tiltrækkende og een 
affekteredes ikke af kraftfeltet. Han kaldte disse 
grupper for alfa-, beta- og gammastråler, og formo¬ 
dede, at den ene gruppe bestod af positivt ladede 
partikler, den anden af negative og den tredje, som 
ikke affekteredes af kraftfeltet, af neutrale eller ikke- 
ladede partikler. Det var her, han begik sin store 
fejltagelse, af hvilken kædereaktionerne er blevet 
bragt videre og fastholdt i den videnskabelige tan¬ 
kegang endnu den dag i dag. Hvis han havde væ¬ 
ret klar over begrænsningen af det kraftfelt, han an¬ 
vendte, ville denne vrangforestilling aldrig være op¬ 
stået. Havde han anvendt et kraftfelt med den for¬ 
nødne kritiske styrke, ville han have fundet, at og¬ 
så den gruppe, der tidligere ikke affekteredes, kunne 
have været påvirket. Med andre ord, disse stråler 
(gamastrålerne) var af så høj intensitet, energistade, 
spænding eller ladning, at de ikke affekteredes af 
hans forholdsvis svage kraftfelt. 

Her er det, jeg vil betone, at der ikke findes po¬ 
sitive, negative eller neutrale partikler. 

Disse udtryk er rent vilkårlige, og gennem kon¬ 
stant brug har de, ubevidst, fæstnet sig i viden- 
skabsmændenes tanker som saglige og endelige. 

Vrangforestillingen er blevet nedskrevet og lært 
vore unge vordende videnskabsmænd i skolerne og 
på universiteterne. Hele vrangforestillingen er en 
ren konvention, og den mest behagelige, som netop 


hjælper vore professorer og lærere til at få deres 
vrøvl vedtaget. 

Jeg har selv gjort mig skyldig i det samme falsk¬ 
neri, når jeg for at illustrere mine teorier, taler om 
elektroner 44 og „negative og positive ladninger 44 . — 

Faktisk findes der ikke noget som et endeligt 
elektron, proton eller noget som helst af det store 
antal af „-troner 44 som vore forskere „opdager 44 hver 
dag. 

Ligesom Einstein har fastslået, at alt i universet 
er relativt, således må vi være klare over, at udstrå¬ 
linger eller „partikler 44 er energivibrationer, som 
eksisterer i et uendeligt antal af planer og faser gen¬ 
nem Kosmos. 

Når vore skoler for videnskabelig tankegang kan 
ophøre med generelt at tænke og tale i disse ud¬ 
tryk om højere og lavere energistader, da vil for¬ 
virringen og vrangforestillingen blive udryddet. 

Følgende er mine begreber om, og forsøg på at 
give en nærmere definition af tyngdekraft: Newton 
fortalte os aldrig, hvad det var, han sagde kun, at 
det var resultatet af masse. Jo større masse, jo stør¬ 
re tyngdekraft. 

Definitionen på masse er kvantiteten af stof i et 
legeme, men den moderne videnskab fortæller os, 
at stof kun er en samling vibrationer eller udstrå¬ 
linger. Derfor må konklusionen blive den, at tyng¬ 
dekraft må være en udstråling eller vibrerende kraft, 
og at alle udstrålinger har deres første oprindelse i 
en elektrostatisk ladning. Deraf følger, at tyngde¬ 
kraft må være en elektrostatisk kraft. 

Et andet af mine begreber, der kan være af in¬ 
teresse for videnskaben og måske af nogen betyd¬ 
ning er denne: 

I sine forsøg på at opnå „det absolutte nulpunkt 44 
i temperaturen af stofkvantiteter, har videnskaben 
nået frem til en brøkdel af en grad af denne tem¬ 
peratur. Nu får vi at vide, at temperaturens eksi¬ 
stens afhænger af energien af de vibrationer som 
skaber den kvantitet af stoffet. Når videnskabs- 
mændene reducerer temperaturen af stofkvantum¬ 
met til disse yderst lave grader, uddrager de såle¬ 
des den skjulte energi eller vibration fra stoffet. 
Nu er det, jeg vil hævde, at skulle de nogen sinde 
nå det absolutte nulpunkt, da vil selve stoffet for¬ 
svinde, eftersom al energi og alle vibrationer er ud¬ 
draget, kan stoffet ikke mere eksistere. 

A. R. Holden. 

UFO-NYT 


I et brev til Stiftelsen for Tyngdekraftforskning, 
dateret 19. februar 1960, fremsætter Ray Holden 
følgende uortodokse synspunkter: 

„Skønt Deres folk førhen har været tilbøjelige til 
at bestride min teori om, at tyngdekraftbølgerne 
skulle være „proptrækkerformede 44 eller spiralforme¬ 
de, vil jeg stadig påstå, at sådan forholder det sig. 
Måske følgende analogi kan hjælpe til med at do¬ 
kumentere min opfattelse: Jeg læste for nylig i en 
avis, hvordan den amerikanske indflyver, Scott 
Crossfiels, ved at trække sit X 15 plan ud af et 
styrtdyk på 1400 miles i timen, var udsat for et 
pres på 6 G, som gav ham en følelse af 6 gange 
hans normale vægt. Det er mærkeligt, at videnskabs- 
mændene, tiltrods for at de er fortrolig med disse 
fænomener, ikke, indtil nu, har været i stand til at 
forklare grunden til, at disse fysiske fornemmelser 
forekommer. De forklarer gladeligt, at det skyldes 
inertien, og nævner Newtons lov om bevægelse. De 
kan kun observere og fornuftigt forklare resultatet 
af den slags voldsomme ændringer i retningen af et 
legeme i bevægelse. Men hvorfor tyngdekraften har 
denne affekt, kan de ikke forklare tilfredsstillende. 

Hvis vi tager en prop i den ene hånd og en 
proptrækker i den anden og tvinger proppen ned 
mod proptrækkeren og samtidig drejer denne, ser 
vi, at proptrækkeren vil ganske fint gennemtrænge 
proppen og komme igennem ved den anden side 
uden at ødelægge proppens sammensatte struktur. 
Nu forudsætter vi, at vi i stedet for fortsat at tvin¬ 
ge proppen ned mod proptrækkeren, pludseligt be¬ 
gyndte at trække den bort fra denne, da ville store 
stykker af proppens inderste del blive revet ud. 
Hvis vi nu forestiller os, at et objekt, for eks. en 
pilots legeme, når det befinder sig i et styrtdyk, 
bliver gennemtrængt af utallige „proptrækkere 44 
(tyngdekraftbølger) og hvis vi så ved hjælp af en 
gigantisk hånd, forandrede retningen af hans bevæ¬ 
gelse, så ville der ske det, at piloten ville føle, at 
hans indvendige dele var i færd med at blive dre¬ 
vet ud med voldsom kraft — dette fænomen er helt 
uafhængig af atmosfæriske forstyrrelser. 

Jeg vil således hævde, at selv om min teori skul¬ 
le være forkert, er det dog i det mindste den mest 
tilfredsstillende forklaring af fænomenet, der, så 
vidt jeg ved, indtil nu ikke har været forklaret, end 
ikke af verdens største videnskabsmænd, som kun 


synes at være i stand til at iagttage virkningen, men 
ikke klart forklare grunden. 

Oversætter: Lilli Christensen. 

Red.: Interessante tanker, som dog nok på en del 
punkter skal tages med forbehold. Det er korrekt, 
at man i atomteorien anvender en række begreber, 
som tillægges visse ganske bestemte egenskaber. 
Konfigurationen kan være særdeles vanskelig, lad 
mig nævne, at man både kan opfatte elektronen 
som en partikel og som en sky af negativ elektrici¬ 
tet. Misforståelserne ligger oftest i, at folk ikke er 
vant til at arbejde med begreber, men helst skal 
have noget konkret, noget materielt at holde sig til. 
Hvis vi fuldt ud accepterer Holden, så eksisteret 
der ikke noget fast stof, men kun svingninger, og 
dog slår man sig, når man løber panden mod mu¬ 
ren. 

F. P. 

Brasilianske tanker 

Ought to be tran si at ed 

Når man studerer tallerken-problemet, er der to 
opfattelser af, hvordan man skal bære sig ad. Den 
ene gruppe undersøger udtalelser af de øjenvidner, 
der har været udsat for fredelige møder med med¬ 
lemmer af tallerken-besætninger. Tilsyneladende ta¬ 
ger disse vidner det for givet, at de rumrejsende er 
mere fremskredne med hensyn til teknik, intelligens 
og moralsk baggrund end vi jordboere, og deres be¬ 
søg på Jorden, således som det berettes af disse kon¬ 
taktvidner, har til formål at hjælpe os i vore nu¬ 
værende verdensproblemer og vanskeligheder. Den 
rumrejsende ønsker, at vi skal prøve at bekæmpe 
vor selviskhed, vor falskhed og vor herskesyge i 
familielivet, blandt venner og eventuelt i vort for¬ 
hold til andre nationer. Som det fortælles af disse 
kontaktvidner, ville vi let kunne overvinde den 
fastlåsen af problemerne, som præger verdenssitua¬ 
tionen i dag, hvis vi kun vil følge de råd, der gi¬ 
ves os af de rumrejsende. 

Lad os derefter på den anden side analysere den 
anden gruppes udtalelser om denne ting. Denne 
gruppe bedømmer tilsyneladende tingene ud fra vor 
almindelige jordiske erkendelse og handlemåde, som 
kan være påvirket af et ønske om mere magt, der 
f. eks. kunne sætte os i stand til at påvirke vore 



naboer med ren og skær styrke. Denne gruppe men¬ 
nesker mener, at vi ikke skal tage noget endeligt 
standpunkt med hensyn til rumrejsende, så længe vi 
ikke har studeret nogen af dem nærmere og om¬ 
hyggeligt, hvilket vil være det samme som at lade 
en bakterie fremture, som er ny og uudforsket for 
os. 

Derfor foreslår disse mennesker at kigge på tal¬ 
lerkenerne med mægtige teleskoper og kameraer, 
som er omhyggeligt anbragt på ensomme sletter og 
i dale. Der er endog forslag fremme om at armere 
tallerken-fælder i form af falske tallerkener, som 
ville blive projektørbelyst ved nattetid, så de ville 
være i stand til at tiltrække tallerkenbesætningers 
nysgerrighed og måske forlede dem til en uforsigtig 
landing. Hvis dette skete, kunne nogle stærke fyre, 
som havde ligget skjult omkring den falske taller¬ 
ken, lægge hånd på tallerken-besætningen, som der¬ 
efter skulle underkastes et grundigt krydsforhør. 
Måske ville da det virkelige formål med deres rej¬ 
ser til Jorden, deres hjemsted i verdensrummet og 
hemmeligheden ved deres fartøjers fremdriftsmid¬ 
ler blive afsløret for os. Forklaringen på dette sid¬ 
ste ville give deres jordiske fangevogtere et godt ry 
med hensyn til militær styrke, og de ville på den 
måde være i stand til at vende det politiske styrke¬ 
forhold på vor klode. 

Nu er alle disse tanker gjort af mennesker, som 
aldrig har mødt en rum-besætning, og som aldrig 
(officielt) har troet på pålideligheden af kontakt¬ 
vidner som Adamski (On Board the Space Ships), 
Kraspedon (Contato com os Discos Voadores) og 
Freitas Guimaraes, som alle kaldes en bunke svind¬ 
lere og psykopater. I hvert tilfælde forekommer det 
os at være en besynderlig fremgangsmåde, at netop 
de mennesker, som åbent hævder kontaktvidnernes 
upålidelighed, ivrigt samler oplysninger om disses 
færden — bag kulisserne. 

Personligt tror vi på de føromtalte kontaktvidner, 
som vi kender personligt som pålidelige mennesker, 
og derfor taler vi om tallerkenbesætningernes frede¬ 
lige hensigter. 

Og dog har vi en dyb respekt for vore medmen¬ 
neskers opfattelse, selv om den adskiller sig fra vor 
egen, eftersom vi ved, at vore forskellige opfattelser 
kan henføres til vor forskellige modtagelighed (en 
farveblind kan kun opfatte visse farver), forskellige 
slutninger (påvirket af intelligenskvotient og for¬ 


skellige påvirkninger) og forskellige hensigter (en 
tyv vil ofte være bange for at blive angrebet). Det 
er sandt, at vi undertiden med visse vanskeligheder 
følger de rumrejsendes tankesæt, idet vort intellekt 
er jordbundet og til en vis grad begrænset. Vi har 
i intet tilfælde bemærket nogen fjendtlig hensigt 
fra tallerkenerne i Brasilien. 

Hvad vi stadigvæk ikke forstår, er tavsheden hos 
tallerkeneksperter, som forklarer deres tavshed med, 
at man ikke skal snakke op om noget, som kunne 
afsløre en fjendtlig hensigt mod menneskeheden. 

Dette argument gør intet indtryk på os. Det ville 
være det samme, som hvis et menneske holdt op 
med at bruge vand, drikke det og studere dets egen¬ 
skaber, fordi en eller anden gik hen og druknede i 
en sø. Ligeledes ville det være mærkeligt, om læ¬ 
rere holdt op med at fortælle deres elever om tigre 
og slanger, fordi „de undertiden er farlige for men- 
nesker“. 

Faren for menneskelige væsener i forbindelse med 
rumfartøjer synes os at være begrænset til militære 
luftstyrker, som bliver indviklet i en „varm forføl- 
gelse“ (Steinbruck) eller til andre mennesker, som 
prøver at genere rumbesøgende (som f. eks. i Ve¬ 
nezuela) . 

Hvis De engang i fremtiden skulle møde et rum¬ 
fartøj ved et rent og skært tilfælde, og hvis De sy¬ 
nes, at en videregivelse af det, De har oplevet, vil 
være til nytte for menneskeheden, så skal De vide 
følgende i forvejen: 

1) De skal ikke fortælle om Deres oplevelse til 
en person, som bagefter kan misbruge sin position i 
samfundet til at påvirke Dem til at give yderligere 
oplysninger om Deres oplevelse til offentligheden. 
En sådan person kunne endog (som det er sket før) 
tage de nødvendige skridt for at fratage Dem det 
håndgribelige bevis på en tallerkenkontakt som fo¬ 
tos eller lign. med den begrundelse, at De havde 
med en at gøre, der arbejdede med tallerkenproble¬ 
met. Husk aldrig at sætte Dem i forbindelse med 
en sådan person, selv om han vidt og bredt erklæ¬ 
rer, at han „tror på eksistensen af flyvende taller¬ 
kener". 

2) Undgå at anvende Deres oplevelse kommer¬ 
cielt, idet de bedste købere ofte er dem, der vil ska¬ 
be mystik omkring tallerken-problemet, og de vil 
naturligvis samarbejde om ikke at offentliggøre De- 






res erfaringer eller fotografierne, som De måske 
havde held til at tage af tallerkenen, eftersom de 
prøver at skjule sandheden om tallerkenerne for of¬ 
fentligheden. 

3) Giv ikke enkeltinterviews til forskellige re¬ 
portere på forskellige tidspunkter. Forskellige mo¬ 
tiver hos reporterne kan give forskellige referater 
af, hvad De fortæller, selv om de hver gang har af¬ 
givet nøjagtigt den samme beretning om begivenhe¬ 
den. De, der modarbejder en klarlæggelse af taller¬ 
ken-problemet, kan bringe Dem i miskredit med 
den begrundelse, at De „gav en ny forklaring hver 
dag", og De kan da blive brændmærket som „fan¬ 
tast" eller „svindler". 

For at hindre disse ulyksalige tolkninger, ville 
det måske være en god ide at give reporterne en 
skriftlig redegørelse. En anden løsning ville det 
være, efter en tallerken-kontakt at gå hjem, tænke 
roligt over tingene, skrive hele begivenheden ned i 
hemmelighed, så det hele kan offentliggøres i bog¬ 
form. 

Selv om De har de reneste hensigter, må De være 
forberedt på snavsede angreb på Deres person og 
Deres privatliv af mennesker, der har en moralsk 
baggrund, som ikke ville kunne modstå den mest 
overfladiske prøve. 

Men alle disse ubehagelige udsigter bør ikke fra¬ 
tage Dem lysten til at offentliggøre, hvad De har 
oplevet, idet høje mål for menneskehedens udvik¬ 
ling står på spil, hvorfor en smule modgang ikke 
skulle afholde Dem fra den lige vej fremad. 

Ked.: Såvidt Brasilien. Der er intet nyt under So¬ 
len. Problemstillingen er ens, her som i Sydamerika. 
Dette betyder dog intet, man skal blot erkende, at 
sådan er det og handle derefter. 

F.P. 

Findes der virkelig endnu nogen, som for alvor 
alvor tror, at flyvende tallerkener er bygget her på 
Jorden ? Det er måske bare en idiotisk tanke, men kan 
man fuldstændig eliminere denne teori? 

Fra rapporter modtaget i den allersidste tid synes 
der at være en mulighed for, at vore egne tallerke¬ 
ner inden ret længe vil være i luften. Der er folk, der 
endog går så vidt som til at sige, at vi allerede har 
haft dem i nogen tid — og at disse maskiner har 
været fejlagtigt rapporteret som UFO-er. 

UFO-forskere står overfor en vanskelig opgave, 
dersom de nu også skal til at undersøge, om det, de 
ser, er rum- eller jordmaskiner. 


Det største argument mod teorien om jordiske tal¬ 
lerkener er de imponerende optegnelser om observa¬ 
tioner, der stammer fra meget langt tilbage — i nogle 
tilfælde fra flere århundreder — ja, årtusinder siden. 

De ovennævnte mennesker med teorier om jordi¬ 
ske tallerkener vil få svært ved at bortforklare så¬ 
danne vidneudsagn, med mindre de vil akceptere den 
teori, at der altid har været jordiske flyvende taller¬ 
kener. Tanken er forbløffende. Er det muligt, at en 
kombination af disse to vidt forskellige ideer kunne 
indeholde sandheden? At de kommer fra både vor 
egen og andre verdener? 

Dersom det er således, er den påstand, at rumrejser 
er noget nyt, fuldkommen absurd, og vore videnskab- 
belige præstationer er da intet ved siden af vore for¬ 
fædres. 

(Fra ORBIT) /Florence Petersen 

Liv på Jorden? En martiansk videnskabsmand vil¬ 
le betragte det som usandsynligt. Han ville antagelige 
sige: „Forholdene på den blå planet udelukker til¬ 
stedeværelsen af liv, således som vi kender det". 

Professor Boris Kukarkin, som er vicepræsident 
ved det sovjetiske Videnskabernes Akademis astro¬ 
nomiske råd, antyder dette synspunkt. 

Kukarkin siger: „Hvis primitivt liv blev oprettet 
på Mars for milliarder af år siden, må det have ud¬ 
viklet sig til former, som er fuldstændig forskellige 
fra dem på Jorden. Det må også være fuldstændig 
afhængig af de forhold, som ikke findes på nogen 
anden planet indenfor solsystemet, og hvis der udvik¬ 
lede sig intelligente væsener i løbet af den martian- 
ske udvikling, kunne sådanne væsener meget vel an¬ 
tage, at der ikke eksisterer liv på Jorden, siden det 
atmosfæriske tryk er meget større, end det er på Mars. 
Han kunne jo også pege på, at Jorden er alt for våd 
og alt for varm og har alt for megen ilt. Liv, således 
som martianerne kender det, ville ikke kunne tåle 
sådanne udsving. Ydermere er der spørgsmålet om 
det ultraviolette lys fra Solen. Et ozonlag i Jordens 
ydre atmosfære hindrer hovedparten af denne strå¬ 
ling i at nå overfladen. Der eksisterer ikke noget fil¬ 
ter på Mars, som kan sammenlignes hermed, og en 
verden uden ultraviolet lys kunne forekomme en 
marsboer som mørk og fuldstændig uegnet til liv — 
således som marsboerne kender det.“ 

„Interplanetary, november 1961 
Moskva, 15. januar 1961 




